Datasets:

MLRS

/

maltese_news_headlines

like 0

[ "Ikomplu l-laqgħat ma' diversi Deputati, speċjalment dawk iktar żgħażagħ", "Dan is-sit huwa infurmat li ld-Deputat Laburista u Kandidat fuq il-ħames distrett Stefan Zrinzo Azzopardi se jidħol fil-Kabinett bħala Segretarju Parlamentari.", "Għadu mhux ċar liema rwol se jaqdi fil-Kabinett tal-Prim Ministru Robert Abela.", "Mistoqsi minn dan is-sit liema Segretarjat Parlamentari se jkollu Zrinzo Azzopardi ma weġibx.", "Intant deħlin Kastilja kien hemm ukoll Rosianne Cutajar u Alex Muscat it-tnejn Deputati żgħażagħ li baqgħu 'l bogħod mill-kontroversja.", "Cutajar kienet responsabbli mill-Att li jagħmel il-kremazzjoni legali, att li ntlaqa' b'mod pożittiv minn bosta u li dwaru sar ukoll proċess ta' konsultazzjoni.", "Anke Clayton Bartolo, kien imsejjaħ f'Kastilja.", "Bartolo kien wieħed mill-aktar Deputati li ħareġ għonqu għal Abela, speċjalment fl-attività tal-għeluq f'Raħal Ġdid.", "Hu spiċċa f'kontroversja fuq permess fil-Qala li hu vvota favurih bil-vot jibbażah fuq il-politika li biddel il-Gvern preżenti fl-ewwel leġiżlatura.", "Intant jidher li anke Fearne se jkun qed", "iżomm il-kariga", "li kellu bħala Ministru tas-Saħħa." ]

[ "\"Aħna rridu li l-bdoti jkunu verament parteċipi biex l-Air Malta tibqa' tissaħħaħ u tingħataw ir-rikonomixximent għax-xogħol siewi li bħala bdoti tagħmlu biex ittajjru l-linja nazzjonali tagħna.\", hekk qal il-Kap tal-Partit Nazzjonalista Bernard Grech meta ltaqa' ma' delegazzjoni tal-Assoċjazzjoni tal-Bdoti ALPA.", "Bernard Grech qal li l-Partit Nazzjonalista jemmen li l-linja nazzjonali tal-ajru tagħna hija strumenti u ferm importanti għall-ekonomija ta' pajjiżna u għat-turiżmu.", "Għalhekk, il-PN jinteressah li jifhem dak li għaddejjin minnu l-bdoti u kif id-deċiżjonijiet ta' ristrutturar fl-Air Malta li ttieħdu mill-Gvern Laburista qegħdin jolqtu lilhom u lill-familji tagħhom.", "Il-President tal-ALPA Dominic Azzopardi spjega deċiżjonijiet fir-ristrutturar tal-Air Malta li laqtu direttament lill-bdoti u lill-familji tagħhom, u spjega kif f'Ġunju li għadda l-Air Malta keċċiet 69 bdot, li ġew infurmati biss b'komunikazzjonijiet li kienu qed jiġu ppubblikati matul il-lejl.", "Huwa qal li dawn il-bdoti mhux qegħdin jingħataw u lanqas jirċievu għajnuna finanzjarja mill-Gvern, u meta huma wkoll għandhom commitments finanzjarji bħal ħaddiema oħrajn, l-membri stess tal-ALPA qegħdin jagħtuhom l-għajnuna li jistgħu.", "Matul il-laqgħa ntqal li l-bdoti kienu lesti li jaċċettaw tnaqqis fis-salarji sakemm dan il-piż jinġarr minn kulħadd, inkluż it-tmexxija tal-Air Malta, biex ma jitkeċċa ħadd u fi żmien meta l-ajruplani ma kienux qegħdin jittajjru.", "Intqal ukoll li l-ALPA kienet talbet li ssir laqgħa mal-Prim Ministru li ma baqgħet qatt ma saret.", "Dan meta llum kulħadd jirrikonoxxi li l-bdoti l-esperjenza u r-reputazzjoni tajba tal-bdoti Maltin.", "Għal din il-laqgħa, l-Kap tal-Partit Nazzjonalista Bernard Grech kien akkumpanjat mill-Viċi Kap tal-PN għall-Affarijiet tal-Partit Robert Arrigo u l-Kelliem tal-Oppożizzjoni għall-Ekonomija Claudio Grech.", "Filwaqt li d-delegazzjoni tal-ALPA kienet immexxija mill-President Dominic Azzopardi." ]

[ "Bjorn Formosa, il-bniedem li rnexxielu jqajjem għarfien dwar il-marda tal-ALS f’pajjiżna, illum se jaffaċċja ġrunata iebsa ħafna – hekk kif fl-operazzjoni li għandu bżonn jagħmel, hu mhux se jkun jista’ jitkellem aktar – u hemm il-possibiltà wkoll li jibqa’ pparalizzat.", "Ftit tal-ġimgħat ilu, Bjorn tkellem pubblikament dwar din l-operazzjoni iebsa fejn spjega li l-kundizzjoni ALS qed tipprogressa b’pass mgħaġġel – hekk kif dan l-aħħar kellu diffikultà biex jieħu nifs ukoll.", "Bjorn se jkollu jagħmel din l-operazzjoni, inkella ma’ jdumx ma jitlef ħajtu.", "Għalhekk, Bjorn hu determinat li jibqa’ jissiliet sabiex ikompli jaħdem u jirsisti dak li bena fl-aħħar xhur fil-fondazzjoni li fetaħ hu stess – Il-Fondazzjoni ALS Malta.", "ALS Malta imbarkat fuq proġett fejn irnexxielha tiftaħ Dar Bjorn – u issa kien imiss li tikber il-mira, u għalhekk ġie organizzat kunċert fi Pjazza San Ġorġ ilbieraħ biex issir it-tieni Dar li fiha tilqa’ pazjenti li jbatu mill-kundizzjoni ALS jew mard newroloġiku ieħor.", "Dalgħodu, il-Kap tal-PN Adrian Delia appella sabiex inżommu lil Bjorn fit-talb tagħna, hekk kif din se tkun operazzjoni importanti ħafna għalih.", "Persuna li ħadmet qtigħ biex tippromwovi l-ħidma ta’ Bjorn u l-Fondazzjoni ALS hi l-Avukat Nickie Vella de Fremeaux, li apparti li hija habiba tal-qalb ta’ Bjorn u martu Maria, hi wkoll l-Avukat li tirrapprezenta lill-Fondazzjoni ALS Malta.", "F’post fuq Facebook, Nickie Vella de Fremeaux tkellmet dwar ir-relazzjoni tagħha mal-koppja Formosa waqt li ddeskriviet lil Bjorn bħala bniedem kuraġġuż, b’qalb soda, u reżiljenti.", "Nickie Vella de Fremeaux awgurat lil Bjorn u lil mara tiegħu Maria għal dak li rnexxielhom jiksbu, u żiedet li kemm ilha taħdem magħhom bniet relazzjoni li se tibqa’ tgħożż għal dejjem." ]

[ "L-inċident seħħ ix-xahar illi għadda f'Ħal Tarxien", "Żewġ żgħażagħ barranin li għandhom 16 u 17 -il sena, tressqu quddiem il-Maġistrat Charmaine Galea akkużati b’serq aggravat u li kienu qed iġorru skieken fil-pubbliku mingħajr il-permess neċessarju mill-Pulizija.", "Il-każ immur lura għax-xahar illi għadda, meta għal ħabta tad-9:30 pm, l-akkużati allegatament serqu xi flus u mobile minn għand żagħżugħ ieħor ta’ 16 -il sena f’Ħal Tarxien.", "Wieħed mill-akkużati wieġeb mhux ħati filwaqt li l-ieħor wieġeb ħati għal-akkużi miġjuba kontrih.", "Dan tal-aħħar tpoġġa fuq probation għal tliet snin.", "L-ispettur Fabian Fleri u Lydon Zammit mexxew il-prosekuzzjoni.", "L-avukat Charmaine Cherrett u Christopher Chircop dehru għal akkużati li t-tnejn li huma jgħixu ġewwa ċentru miftuħ ta' Ħal Far." ]

[ "Għall-ħabta tal-11:30am, il-marixxalli tal-Qorti ġabru lil Keith Schembri mill-villa tiegħu fil-Mellieħa.", "Dan wara li l-eks Chief of Staff ta’ Muscat dalgħodu reġa’ ma tfaċċax il-Qorti fejn kien mistenni jixhed fil-kawża li fetaħ Yorgen Fenech kontra l-Ispettur Keith Arnaud – iżda n-notifika, teknikament, qatt ma waslet għandu.", "Qabel ma bdiet is-seduta, il-Qorti kienet ordnat il-ħruġ ta’ mandat ta’ arrest fil-konfront tiegħu.", "Eventwalment, meta wasal fl-awla, l-avukat Edward Gatt insista li Schembri qatt ma kien jaf li kellu jixhed għaliex qatt ma ġie notifikat.", "Fil-fatt, hu ġie rilaxxat siegħa wara bil-kundizzjoni li għada fl-10:30am ikun il-Qorti biex jagħti t-testimonjanza tiegħu." ]

[ "Nhar il-Ħadd 26 ta' Frar, se tkun qed tittella' s-serata popolari li matula jingħataw l-OSCARS.", "Bħal kull sena oħra l-lista ta' dawk nominati tkun xi ftit kritikata u ta' diżappunt għal dawk li ma jsibux l-attur favorit tagħhom nominat.", "Iżda wieħed jista' ukoll juża' din il-lista għal skopijiet differenti, hekk kif wieħed jista' jagħżel il-film li se jara llejla abbażi ta' dawn in-nominazzjonijiet.", "Il-lista tal-Oscars hija din:", "L-aqwa attur f'parti sekondarja:", "Ċinematografija", "Dokumentarju", "L-aqwa suġġett magħżul għal dokumentarju qasir", "Films b'lingwa barranija", "LIVE – Film ta' azzjoni", "L-aqwa attur", "L-aqwa Produzzjoni", "L-aqwa effetti viżwali", "L-isbaħ kostumi", "L-aqwa make-up", "L-aktar films oriġinali", "L-aqwa diska oriġinali", "L-aqwa attriċi f'parti sekondarja", "L-aqwa script", "L-aqwa script", "L-aqwa film animat", "L-aqwa film qasir animat", "L-isbaħ stampa", "L-aqwa Direttur", "L-aqwa attriċi" ]

[ "\"Issa hu ż-żmien biex nerġgħu niskopru l-vokazzjoni tagħna bħala ulied Alla, u gwardjani tal-ħolqien\" B'dan il-kliem il-Papa Franġisku fetaħ il-messaġġ tiegħu fl-okkażżjoni tal-Jum Dinji ta' Talb għall-Ħolqien li jkun ċelebrat fl-1 ta' Settembru.", "Il-Papa irrifletta fuq il-ktieb tal-Ġenesi u ddeskriva l-ħarsa t'Alla bħala \"ħarsa ħelwa lejn il-ħolqien\".", "Żied jgħid li traġikament, ir-risposta tal-bniedem għal dan ir-rigal, hi mmarkata bid-dnub, ir-rgħiba u x-xewqa li nipposjedu u nesplojtjaw.\"", "L-egoiżmu u l-interess personali, bidlu l-ħolqien li suppost hu post fejn niltaqgħu u naqsmu, f'arena ta' kompetizzjoni u kunflitt.", "B'hekk qed nipperikolaw l-ambjent innifsu\".", "It-taħsir ambjentali qed jiżdied Fil-messaġġ tiegħu l-Papa semma kif fl-aħħar għexieren ta' snin id-dinja esperjenzat tkabbir fit-taħsir tal-ambjent.", "Semma l-inkwienament kontinwu, l-użu ta' żjut li jiġġsu, l-esplojtazzjoni agrikola esaġerat u l-qirda tal-foresti li qed jgħinu biex it-temperatura tad-dinja togħla aktar mil-livelli aċċettabbli.", "Il-Papa nnota wkoll kif qed jiżdiedu l-fenomeni ta' temp estrem li \"qed joħolqu tbatija kbira lil dawk l-aktar vulnerabbli fostna\".", "Papa Franġisku żied jgħid li s-silġ li qed idub, l-iskarsezza tal-ilma, in-nuqqas ta' attenzjoni għall-ibħra, il-preżenza qawwija ta' plastik fl-oċeani wkoll huma ta' nkwiet kbir u jixhdu l-ħtieġa ta' interventi urġenti li ma jistgħux jibqgħu jkunu posposti.", "L-istaġun tal-ħolqien Fil-messaġġ tiegħu għal din l-okkażżjoni il-Papa żied jikteb: \"insejna min aħna: kreaturi maħluqa fuq xbiha t'Alla\".", "Dan il-Jum Dinji ta' Talb jiġi fil-bidu tal-Istaġun tal-Ħolqien, inizjattiva ekumentika li tibqa' sejra sal-4 ta' Ottubru, festa ta' San Franġisk t'Assisi.", "Matul dan iż-żmien il-Papa qed jistieden lill-insara biex jitolbu, jirriflettu u jieħdu azzjoni.", "Il-Papa Franġiku enfasizza li \"dan hu l-istaġun fejn inħallu t-talb tagħna jkun ispirat min-natura li Li spontanjament twassalna biex nirringrazzjaw lil Alla l-Ħallieq\".", "It-talb u l-appelli tagħna qal il-Papa, \"huma ndirizzati l-ewwel biex inqajjmu kuxjenza tal-mexxejja politiċi u ċivili, speċjalment dawk il-Gvernijiet li fix-xhur li ġejjin se jiltaqgħu biex iġeddu l-impenji li huma deċisivi biex jibdlu d-direzzjoni tad-dinja lejn il-ħajja flok lejn il-mewt\".", "Il-Kap tal-Knisja Kattolika qal li dan ix-xahar \"hu l-istaġun biex nirriflettu fuq l-istili ta' ħajjitna, kif id-deċiżjonijiet li nieħdu kuljum dwar l-ikel, il-konsum, il-mezzi ta' trasport, l-użu tal-ilma, l-enerġija u oġġetti materjali oħra, kultant nagħmluhom bla ħsieb u jagħmlu ħsara.\"", "Issa hu ż-żmien \"biex inwarrbu d-dipendenza tagħna fuq żjut li jniġġsu u b'mod mgħaġġel u deċisiv nibdew nużaw enerġija nadifa u ekonomija ċirkolari sostenibbli.", "Hu stieden lin-nies biex jitgħallmu \"mill-popli indiġeni, li l-għerf tagħhom jgħallimna kif ngħixu f'relazzjoni aħjar mal-ambjent.\"", "Fil-messaġġ tiegħu l-Papa appella lill-insara biex jieħdu azzjonijiet profetiċi.", "\"Ħafna żagħżagħ madwar id-dinja qed isemmgħu leħinhom u jitolbu għal deċiżjonijiet kuraġġjużi,\" qal.", "Papa Franġisku enfasizza li \"lil dawn iż-żgħażagħ irridu nagħtuhom risposti veri mhux kliem fil-vojt, azzjoni mhux illużjoni.", "Fi tmiem il-messaġġ tiegħu l-Papa rrifera għal żewġ avvenimenti mportanti li se jsiru fix-xhur li ġejjin: Is-Summit tan-Nazzjonijiet Uniti dwar it-Tibdil fil-Klima li se jsir ix-xahar id-dieħel u s-Sinodu tal-Isqfijiet dwar l-Amazonia.\"Ejja nieħdu dawn l-opportunitajiet biex inwieġbu għall-karba tal-fqar u tal-pjaneta tagħna\" temm il-Papa Franġisku." ]

[ "“Gravity” jiddomina n-nominazzjonijiet għall-British Academy Film Awards.", "Il-film, li fih jieħdu sehem George Clooney u Sandra Bullock, hu nominat għal 11-il BAFTA Award, fosthom għall-aħjar film u l-aħjar direttur.", "Il-films", "“", "12 Years a Slave” (dirett minn Steve McQueen) u “American Hustle” (bl-atturi Christian Bale u Bradley Cooper) għandhom 10 nomini.", "Ir-rebbieħa jitħabbru f’ċeremonja fir-", "Royal Opera House f’London fis-16 ta’ Frar." ]

[ "Fl-aħħar aġġornament minn Saħħa fuq facebook , kien irrapurtat li fl-aħħar 24 siegħa nstabu 66 każ ġdid ta' persuni bil-Covid-19 filwaqt li fiequ 47 persuna.", "Inħeġġukom tkomplu tobdu d-direttivi." ]

[ "Mara waqgħet il-baħar f’Tas-Sliema, fl-akwati ta’ Għar id-Dud, għal ħabta tas-5.45 ta’ filgħaxija.", "Bħalissa għadha għaddejja ħidma ta’ salvataġġ mill-Forzi Armati ta’ Malta biex din tinstab u tittella’ mill-baħar, hekk kif il-post fejn waqgħet hu kemmxejn perikoluż minħabba t-temp.", "Flimkien ma’ membri tal-Forzi Armati, fuq il-post f’Tas-Sliema mal-ewwel marru Membri tal-Protezzjoni Ċivili u anke Ambulanza kienet fuq il-post.", "Il-kundizzjonijiet tat-temp ħadmu kontra l-ħidma ta’ salvataġġ, hekk kif id-dlam u l-kurrent qawwi tal-baħar fixkel it-tfittxija għall-mara.", "Waqt din it-tfittxija, intalbet l-għajnuna tal-lanċa u l-ħelikopter tal-Forzi Armati ta’ Malta, madanakollu l-mara s’issa għadha ma nstabitx.", "Aktar informazzjoni kif tidħol." ]

[ "Il-mużew ikoniku Hagia Sophia f'Istanbul it-Turkija, originarjament mibni bħala katidral, reġa' gie dikjarat bħala moskea.", "Id-deċiżjoni kontroversjali ittieħdet mill-President Tork Recep Tayyip Erdogan wara li l-Qorti Torka annullat l-istatus ta' Hagia Sophia bħala mużew.", "Hagia Sophia inbena 1,500 sena ilu bħala katidral Ortodoss u inbidel f'moskea mal-ħakma Ottomona ta' Istanbul fl-1453.", "Kien fl-1934 li Hagia Sophia inbidel f'mużew u meqjus bħala wirt storiku dinji tal-UNESCO.", "Iżlamisti fit-Turkija kien ilhom jitolbu biex il-mużew jinbidel f'moskea iżda membri tal-Oppożizzjoni sekulari dejjem kienu kontra dan il-pass li mill-ewwel ġibed kritika minn diversi mexxejja reliġjużi u politiċi minn madwar id-dinja.", "Il-President Erdogan qal li l-pajjiż eżerċita d-dritt sovran tiegħu li jbiddel il-mużew f'moskea.", "Huwa qal li l-ewwel talb tal-Musulmani se jsir fil-bini fl-24 ta' Lulju.", "Qal li bħal bqija tal-moskej fit-Turkija, il-bibien ta' Hagia Sophia se jkunu miftuħa għat-Torok u għall-barranin sew jekk huma Musulmani kif ukoll jekk mhumiex." ]

[ "Mowbajl maħruq kien elevat mill-karozza ta' Daphne Caruana Galizia u ġie analizzat fl-Olanda", "Kaxxi fuq kaxxi ta' evidenza ġew ippreżentati lill-Qorti hekk kif illum kompliet il-kumpilazzjoni fil-każ ta’ Vince Muscat, 'il-Koħħu', Alfred Degiorgio, 'il-Fulu', George Degiorgio, ‘iċ-Ċiniz,’ li qed ikunu akkużati bil-qtil ta’ Daphne Caruana Galizia.", "Fost affariijet oħra, il-kaxxi kienu jinkludu ritratti li ttieħdu mill-esperti tal-Europol, materjal li nġabar minn fuq il-post tal-isplużjoni,", "wires", ", biċċiet tal-isplussiv u anke partijiet żgħar mill-karozza.", "Mowbajl maħruq eżaminat l-Olanda", "Fil-Qorti ntqal ukoll li fil-karozza ta' Daphne Caruana Galizia nstab mowbajl maħruq, liema mowbajl kien analizzat mill-awtoritajiet Olandiżi.", "Dan il-mowbajl intbagħat lura lill-Pulizija Maltija u miegħu ntbagħat rapport dwar l-investigazzjoni li saret fuqu mill-Istitut Forensiku Olandiż.", "Dettalji tat-telefonati u l-messaġġi fil-Bidnija", "Tul il-kumpilazzjoni tal-lum, xehdu ħaddiema ta’ kumpaniji li jipprovdu s-servizz tat-telefonija u li ppreżentaw fil-Qorti informazzjoni miġbura mis-", "cell towers", "madwar il-Bidnija, liema informazzjoni tkopri l-15 u s-16 ta’ Ottubru li għadda.", "Fost oħrajn dawn ippreżentaw CD li tinkludi l-informazzjoni dwar it-telefonati u l-SMSs li ntbagħtu mlil-bidnija, fosthom kemm damu t-telefonati, min ċempel jew bagħat l-SMSs, min irċieva t-telefonati, u s-", "cell ID number.", "Anthony Bonnici, mill-kumpanija Go plc, spjega kif jista' jkun hemm każi meta mowbajl jidher li qiegħed fil-viċinanza ta’ post meta fil-verità jkun f’post ieħor.", "Qal li jista’ jagħti l-każ li jkun hemm ħsara, interferenza jew ikunu qed isiru xogħlijiet fuq l-aktar torri viċin il-mowbajl u minflok dan jaqbad ma’ torrijiet oħra fil-viċin.", "Il-filmati tad-dgħajsa 'Maya'", "Aktar qabel deher ukoll l-espert Keith Cutajar li xehed dwar l-analiżi tiegħu tar-ritratti u l-filmati tad-dgħajsa ta’ Alfred Degiorgio, li minn fuqha qed ikun allegat li telqet it-telefonata li attivat il-bomba taħt il-karozza ta’ Daphne Caruana Galizia.", "Cutajar kien intalab jikkumpara filmati tad-dgħajsa 'Maya' meħuda f’Ottubru u anke f’Novembru bil-għan li jkun assigurat li din hija l-istess waħda.", "Il-filmati tniżżlu minn fuq is-sistema ta’ Transport Malta li timmoniterja l-opri tal-baħar.", "Wieħed mill-filmati kien meħud fis-16 ta’ Ottubru, dakinhar li seħħet l-isplużjoni.", "Id-dgħajsa tidher ħierġa mill-Port il-Kbir kmieni filgħodu u tirritorna lura ftit wara li seħħet l-isplużjoni.", "Mistoqsi mill-Qorti jekk jifhimx fil-mudelli tad-dgħajjes, Cutajar saħaq li l-ispeċjalizzazzjoni tiegħu tikkonsisti fit-tqabbil ta’ stampa ma’ oħra jew filmat ma' ieħor iżda mhuwiex espert fid-dgħajjes.", "Kien hawn li d-difiża saħqet li jekk il-prosekussjoni trid tikkumpara d-dgħajjes, ma għandhiex tagħmel dan billi tikkumpara żewġ filmati tad-dgħajsa 'Maya,' iżda tikkumparaha mal-filmati tad-dgħajjes kollha li dakinhar dehru ħierġa jew dieħla mill-port.", "Il-prosekuzzjoni talbet li jseħħ dak li qed titlob id-difiża u ssuġġerit l-għajnuna tal-Kaptan Reuben Lanfranco li jifhem fil-mudelli differenti tad-dgħajjes.", "Il-Qorti ħatret liż-żewġ esperti biex ikunu jistgħu jikkumparaw u janalizzaw il-filmati meħuda fit-23 ta’ Novembru ma' ritratt tad-dgħajsa 'Maya' li jinsab għand il-Pulizija.", "Madanakollu, l-Ispettur Arnaud insista li fil-filmat l-isem tad-dgħajsa jidher “ċar daqs il-kristall,” u Degiorgio jidher ċar isuqha u jwassalha sat-tinda tal-patata.", "Fi tmiem is-seduta, il-Maġistrat Claire Stafrace Zammit iddeċidiet li l-kumpilazzjoni tkompli fil-11 u fit-12 ta' Otturbu." ]

[ "Ftit ġimgħat oħra se jibda it-tħaffir għaż-żejt f’żona li tinsab mal-130 kilometru fin-nofsinhar ta’ Malta.", "Il-Gvern qed jobbliga lill-kumpaniji responsabbli mit-tħaffir biex jagħmlu evalwazzjoni tar-riskji ambjentali u jissottomettu pjan ta’ kontinġenza f’każ li jkun hemm inċident ta’ tniġġiż fil-baħar.", "It-tħaffir għaż-żejt se jsir f’żona 4.", "Bħalissa rig tal-kumpanija Nobel jinsab ftit il-barra minn Marsaxlokk fejn qed isiru tħejjijiet mit-tekniċi qabel ir-rig imur fuq il-post biex jibda jħaffer l-ewwel bir esploratorju.", "Il-kumpanija hija obbligata li tħaffer żewġt ibjar u dan l-aħħar ingħatat estenzjoni mill-Gvern biex tonora l-obbligi tal-kuntratt tagħha.", "Sadanittant, il-Gvern għall-ewwel darba obbliga lil kumpaniji responsabbli mit-tħaffir biex jissottomettu pjan dettaljat dwar l-impatt u r-riskji ambjentali u b’mod konkret jispeċifikaw x’ passi se jieħdu jekk tfaqqa’ xi emerġenza waqt it-tħaffir.", "Il-Ministru responsabbli għat-tħaffir għaż-żejt, Joe Mizzi, qal li biex sar dan, ġie aġġustat il-kuntratti oriġinali.", "Spjega li dan qed isir skont d-direttiva tas-sigurtà dwar il-bjar taż-żejt li ġiet ippubblikata mil-Unjoni Ewropea f’Ġunju li għadda/", "Il-Ministru Mizzi qal li din il-kundizzjoni qatt ma kienet speċifikata fil-kuntratt oriġinali filwaqt li qed ikun assigurat ukoll li jkun hemm persuna li kuljum tinfurmah direttament f’każ li xi ħaġa ma timxix kif suppost.", "Transport Malta ser taħdem mill-qrib mal-kumpanija Norvegiza fi proġett separat biex twettaq ezerċizzji ta’ sorveljanza fl-ibħra territorjali maltin u tħarreg ħaddiema f’operazzjonijiet ta’ tindif f’każ li jkun hemm tniġġis miż-żejt jew xi inċident marittimu ieħor.", "Il-proġett qed ikun iffinanzjat minn fondi ewropej u għalih ġew allokati mas-€613,000 li ħafna minnhom se jintefqu fuq it-taħriġ." ]

[ "9.10am: Newsbook.com.mt infurmat li d-delegazzjoni Maltija f'Sofia rat dan il-filmat u Destiny ħadet gost ħafna bil-messaġġ ta' sħabha.", "Aktar qabel: Ftit sigħat oħra Destiny Chukunyere se tirrappreżenta lil Malta fit-13-il edizzjoni tal- Junior Eurovision Song Contest .", "Iżda il-ħbieb tal-qalb ta' Destiny kemm jafu dwar il-Junior Eurovision?", "U x'messaġġ għandhom għal ħabibthom li għada se tirrappreżenta lil Malta quddiem tant eluf madwar l-Ewropa?", "Ara l-filmat bl-intervista esklussiva li Newsbook.com.mt se jwasslilkom mill-iskola ta' Destiny.", "Filmat: Julia Callus" ]

[ "Lazio u Atalanta kisbu rebħiet minimi barra minn darhom biex it-tnejn telgħu b’35 punt fil-klassifika daqs Roma u punt taħt it-tim tar-raba’ post Milan.", "Lazio għelbu lil Frosinone 1-0 fi Stadio Benito Stirpe.", "Il-gowl deċiżiv għal Lazio wasal fil-35 minuta meta Luis Alberto għadda vertikalment lejn Felipe Caicedo li daħal fil-kaxxa u b’xutt b’saħħtu sammar il-ballun wara Marco Sportiello.", "Atalanta rebħu bl-istess skor kontra Cagliari fis-Sardegna Arena.", "Hans Hateboer skorja l-uniku gowl fil-50 minuta bi kross ta’ Timothy Castagne fil-kaxxa jsib lil Hateboer li b’daqqa ta’ ras għeleb lil Alessio Cragno.", "Lejn it-tmiem, Cagliari kellhom iċ-ċans li jġibu d-draw iżda d-daqqa ta’ ras ta’ Alessandro Deiola ħabtet mal-lasta." ]

[ "It-12-il edizzjoni tal-Maratona Oħloq Tbissima tinsab fit-tieni jum.", "Id-donazzjonijiet miġbura matul il-maratona, li tintemm għada filgħaxija, se jgħinu biex isir xogħol ta’ tisbiħ fil-kmamar tat-tfal iż-żgħar f’Dar San Ġużepp u għal programm ta’ għajnuna psikoloġika u l-edukazzjoni tat-tfal u ż-żgħażagħ f’din id-dar f’Santa Venera.", "L-għotjiet se jgħinu wkoll proġetti missjunarji fil-Peru, fil-Filippini u fil-Pakistan.", "Wara mat-30 sena bħala Rettur tal-Kulleġġ Missjunarju ta’ San Pawl fir-Rabat, erba’ snin ilu kif għalaq il-61 sena Fr Gerard Bonello ddeċieda li jmur għall-missjoni fil-Pakistan.", "Ma’ Fr Gerard, fil-Pakistan hemm jaħdmu Fr Bernard Mangion u Fr Pierre Bonnici li flimkien jieħdu ħsieb il-komunita’ nisranija tal-Parroċċa f’Nahor.", "tkellem ma’ Fr Gerard, waqt il-Maratona Oħloq Tbissima, li bid-donazzjonijiet miġbura se tgħin fi proġetti missjunarji tas-soċjetà missjunarja ta’ San Pawl f’Malta, kif ukoll fil-Peru, il-Filippini u fil-Pakistan.", "Din hi t-12-il sena tal-Maratona Oħloq Tbissima f’Dar San Ġużepp f’Santa Venera.", "Id-direttur tad-Dar, Fr Frankie Cini spjega li Dar San Ġużepp teħtieġ medja ta’ €330,000 fis-sena.", "Bħalissa f’din id-dar qed jgħixu 13-il tifel li għadhom bejn tmienja u 19-il sena.", "Is-Sibt filgħodu il-Prim Ministru Joseph Muscat, is-Sinjura Michelle Muscat u l-Kap tal-Oppożizzjoni Simon Busuttil taw daqqa t’id fl-ippakkjar tal-kaxxi bl-ikel għall-Peru.", "Is-soċjeta’ Missjunarja ta’ San Pawl tibgħat medja ta’ 5,000 kaxxa bl-ikel fis-sena u għadd ta’ kaxxi oħra b’materjal neċċessarju bħal ħwejjeġ.", "Bħala Chairperson tal-Fondazzjoni Marigold, is-Sinjura Michelle Muscat ippreżentat donazzjoni għal dan il-għan lis-Soċjetà Missjunarja ta’ San Pawl.", "Il-maratona “Oħloq Tbissima” l-lejla se tixxandar dirett fuq TVM2 bejn id-9 p.m. u nofs il-lejl.", "Il-pubbliku huwa mħeġġeġ biex jipparteċipa f’din il-maratona, billi jagħti d-donazzjoni tiegħu, kif ukoll billi jżur l-attività u jsegwi minn fuq l-istazzjonijiet lokali.", "Kull min jixtieq jagħti d-donazzjoni tiegħu jista’ jagħmel dan billi jċempel fuq:", "€10                   51602004", "€15                   51702007", "€25                   51802009", "SMS €4.66    50618099", "Min jixtieq jagħmel donazzjoni online jista’ jagħmel dan billi jżur is-sit", "www.ohloqtbissima.com" ]

[ "L-Athletics Integrity Unit ħabbret li l-atleta mill-Kenja Wilson Kipsang ġie sospiż b’mod proviżorju wara li falla fit-testijiet tad-doping.", "Kipsang hu rebbieħ ta’ numru ta’ maratoni maġġuri u rebbieħ tal-midalja tal-bronż fl-Olimpjadi fl-2012", "Skont ir-regoli tad-doping, atleti li jonqsu milli jirrapurtaw dwar in-nuqqasijiet tagħhom fiż-żmien stipulat jew jibagħtu informazzjoni skoretta, awtomatikament jiġu sospiżi.", "L-Athletics Integrity Unit qalet li ser tkun qed tħarrax il-punizzjonijiet tagħhom fl-2020." ]

[ "ĦAMRUN S……………….", "3   PIETÀ H…………………… 2", "Ħamrun:", "M. Bartolo, K. Micallef, O. Nikolopoulos, E. Pepe, M. Gauci, A. Monticelli, T. Caruana, M. Criaco (R. Darmanin 69’), C. Calil, K. Tulimieri, W. Domoraud", "Pietà:", "N. Vella, T. Ose, A. Machedo Neto, C. Grech, N. Pace Cocks (T. Bartolo 81’), D. Agius, I. Jalo, J. Artiaga (C. Degabriele 81’), J. Busuttil, G. Mensah, P. Chimezie (J. Scicluna 83’)", "Imwissija:", "C. Calil 29’, K. Tulimieri 66’, O. Nikolopoulos 67’ (Ħ), A. Machedo Neto 84’ (P)", "Tkeċċa:", "O. Nikolopoulos 90’ (Ħ)", "Skorjaw:", "T. Caruana 33’, K. Tulimieri 34’, W. Domoraud 42’ (Ħ), G. Mensah 37’, A. Machedo Neto 39’ (P)", "Referee:", "Emanuel Grech", "Assistenti Referees:", "Roberto Vella, Theodore Zammit", "Il-Mument Plejer tal-logħba:", "Triston Caruana (Ħamrun Spartans)", "Ħamrun Spartans komplew il-forma pożittiva tagħhom meta għelbu lil Pietà Hotspurs 3-2 f’logħba li fiha l-ħames gowls ġew skorjati fl-aħħar kwarta tal-ewwel taqsima.", "B’dan ir-riżultat, Ħamrun għandhom punti daqs Sliema u Balzan fir-raba’ post u jistennew id-dwell interessanti kontra Valletta bit-tama li jkollhom il-perjodu tal-festi aħjar milli forsi stennew.", "Manuel Bartolo kien providenzjali fis-27 minuta meta tar minn tulu biex salva tentattiv tajjeb ta’ Paul Chimezie, bir-rebound ta’ Gabriel Mensah tkun blokkata f’korner.", "Ħamrun fetħu l-iskor fit-33 minuta meta minn kross mix-xellug ta’ Matthew Gauci, daħal tajjeb TRISTON CARUANA li għola bejn Antonio Machedo Neto u Takaki Ose u għeleb lil Nicky Vella b’daqqa ta’ ras.", "Minuta wara l-Ispartans irduppjaw b’xutt ta’ KEVIN TULIMIERI fil-kaxxa li kien imxellef u qarraq b’Vella.", "Pietà daħlu fil-logħba immedjatament u fis-37 minuta daħlu fil-logħba bi kross vertikali fil-kaxxa ta’ Dylon Agius lejn GABRIEL MENSAH li b’daqqa ta’ ras għeleb lil Manuel Bartolo.", "Żewġ minuti wara, Pietà ġabu d-draw meta minn free-kick mil-lemin ta’ Neil Pace Cocks, daħal id-difensur ANTONIO MACHEDO NETO li għeleb lil Bartolo mill-viċin.", "Iżda t-tim ta’ Giovanni Tedesco reġa’ mar minn fuq fit-42 minuta bi free-kick indirizzat fil-kaxxa ta’ Triston Caruana.", "Enrico Pepe għola tajjeb u kompla bir-ras lejn WILFRIED DOMORAUD li daħal tajjeb u b’daqqa ta’ ras oħra għeleb lil Vella.", "Ir-risposta ta’ Pietà waslet fit-tieni taqsima b’konklużjoni ta’ Mensah fit-53 minuta li ġiegħlet lil Bartolo jdawwar f’korner.", "Ħamrun marru viċin ir-raba’ gowl fit-58 minuta meta Domoraud antiċipa l-ħarġa ta’ Vella iżda x-xutt tiegħu kien salvat minn sieq il-lasta.", "Il-ħin kompla għaddej bit-tamiet ta’ Pietà jkomplu jonqsu.", "Huma naqsu li jkunu perikolużi biżżejjed għal-lasti ta’ Bartolo, tant li Ħamrun setgħu għalqu l-logħba lejn it-tmiem b’xutt mill-ewwel tas-sostitut Ryan Darmanin li għadda ftit barra.", "Ħamrun kellhom jispiċċaw il-logħba b’raġel anqas meta d-difensur Orestis Nikolopoulos intwera t-tieni karta safra u b’hekk se jitlef l-aħħar logħba tal-ewwel rawnd." ]

[ "L-Assoċjazzjoni Maltija ta’ Min Iħaddem, l-MEA qed tipproponi li jsir studju dwar l-isfidi demografiċi tal-pajjiż dan fid-dawl tal-influss qawwi ta’ barranin jgħixu u jaħdmu f’pajjiżna.", "Waqt konferenza tal-aħbarijiet d-Direttur Ġenerali tal-MEA, Joe Farrugia ppreżenta position paper li ħejjew bħala assoċjazzjoni.", "Fiha huma qed jiproġettaw li jkun hemm aktar tibdiliet imma għal dawn it-tibdiliet għandu jkun hemm pjanar.", "Waqt l-ispjega ssemma’ kif fl-aħħar snin kien hemm tibdil li forsi ma konnix naħsbu li se naslu għalih fosthom iż-żieda ta’ ħaddiema barranin, aktar nisa fis-suq tax-xogħol, żieda fil-kiminalita’ l-aktar mill-barranin, l-immigrazzjoni llegali, popolazzjoni li aktar ma jmur aktar qed tixjieħ u ħafna żgħażagħ jitilqu mill-pajjiż fost tibdil ieħor.", "Joe Farrugia qal li l-istudju li jrid isir irid jilħaq numru ta’ objettivi fosthom li nantiċipaw l-effett jekk il-popolazzjoni tiżdiet għal madwar 750,000 elf.", "Infasslu politika f’każ li l-popolazzjoni tiżdied f’daqqa u nanalizzaw s-sostenibilita’ tal-pajjiż jekk il-popolazzjoni tiżdied f’daqqa.", "Matul il-preżentazzjoni ngħad li rridu nħarsu lejn l-impatt kulturali u soċjali, dak politiku eżempju x’tip ta’ liġijiet jibda japprova l-parlament, l-impatt ambjentali eżempju l-ammont ta’ karozzi fit-toroq, l-ammont ta’ spazji miftuħa, l-ammont ta’ skart iġġenerat, hemm imbgħad l-aspett infrastrutturali fejn ikun hemm impatt fuq il-konsum tal-ilma u l-enerġija, s-servizz tas-saħħa, l-edukazzjoni u l-infrastruttura tat-toroq fost oqsma oħra li fuqhom ikun hemm impatt.", "Fil-position paper tagħha l-MEA qed tirrakkomanda li biex isir dan l-istudju għandha ssir laqgħa mill-MCESD biex tkun diskussa propju din il-white paper.", "Ikun stabbilit kumitat bis-sehem tal-Universita’ ta’ Malta biex issir ir-riċerka u jitħares il-proċess tal-istudju u tkun organizzata konferenza nazzjonali li tinvolvi l-istakeholders biex jippre’entaw ir-riċerki tagħhom.", "Dan naturalment qalet l-MEA , irid isir bis-sehem tal-Gvern u tal-Oppożizzjoni.", "Fil-ħin tal-mistoqsijiet wara l-konferenza tal-aħbarijiet ingħad mill-Assoċjazzjoni Maltija ta’ min Iħaddem li pajjiżna għad jasal f’punt fejn is-setturi ekonomiċi ta’ pajjiżna se jilħqu l-massimu tagħhom u rridu naraw fejn se morru min hemm.", "Hawn l-MEA ammettiet li hemm bżonn pjan għal pajjiż sens ta’ strateġija fit-tul." ]

[ "Robert Abela ammetta l-inkompetenza tiegħu u tal-Gvern tiegħu meta wara biss għaxar xhur mir- reshuffle li għamel ħabbar reshuffle ieħor u reġa qaleb il-kabinett ta' taħt fuq.", "F'mument ta' kriżi, fejn l-iktar li għandu bżonn pajjiżna hija stabbilta', għandna Prim Ministru li prattikament waqqaf Gvern għal ġimgħat sħaħ bl-ispekulazzjoni ta' reshuffle u dan għaliex l-għażliet li għamel għaxar xhur ilu fallew bl-iktar mod evidenti.", "Stqarr dan il-Partit Nazzjonalista fi stqarrija l-Ħadd dwar id-diskors tal-Ħadd filgħodu tal-Prim Ministru li fih ikkonferma l-fatt li dal-Gvern falla quddiem il-pandemija tal-COVID-19 meta biddel il-Ministri tas-setturi l-iktar milquta minnha u spiċċa biex keċċa lis-Segretarju Parlamentari responsabbli mill-Anzjani, lill-Ministru tal-Edukazzjoni, lill-Ministru tat-Turiżmu u telaq il-Ministru tal-Finanzi.", "Robert Abela ma kellu l-ebda għażla oħra ħlief li jċedi għall-pressjoni tal-Kap tal-Partit Nazzjonalista Bernard Grech u wara li għamel ġimgħat iwebbes rasu u saħansitra jiddefendi lil Silvio Parnis, ilbieraħ kellu jkeċċieh.", "Minbarra dan wara li Owen Bonnici falla fil-qasam tal-ġustizzja, u issa falla fil-qasam tal-edukazzjoni, minflok warrbu issa qed jafdalu l-iktar strateġija importanti li se jkollu pajjiżna fix-xhur li ġejjin; dik li jikkordina l-istrateġija ta' pajjiżna biex jirkupra minn din il-pandemija.", "Din hija riċetta għal falliment ieħor pero' dan Prim Ministru inkompetenti u li għalih l-ewwel jiġu l-interessi elettorali tal-Partit Laburista qabel l-interess nazzjonali.", "Il-Partit Nazzjonalista jinnota wkoll li l-Partit Laburista ma tgħallem xejn minn dak li wettaq fil-passat biex kisser ir-reputazzjoni ta' pajjizna u jibqa' ma jgħarafx l-indipendenza tal-istituzzjonijiet tagħna wara li Edward Scicluna, għaliex għad għandu kontroll fuq Robert Abela, lejliet li se jinħatar Gvernatur tal-Bank Ċentrali tħalla jindirizza attivita' politika.", "Huwa ċar iktar minn qatt qabel li pajjiżna għandu bżonn direzzjoni ċara, tmexxija għaqlija u kompetenza fit-tmexxija li jista' jtih biss il-Partit Nazzjonalista kif għamel kull darba li pajjiżna kien għaddej minn kriżi." ]

[ "Raġel u mara ħelsuha ħafif wara li nqalbu bil-karozza f’Selmun.", "L-inċident seħħ fin-niżla tal-Mellieħa għall-ħabta tas-2.30 p.m.", "Il-karozza tat-tip Fiat Punto kienet misjuqa minn raġel ta’ 55 sena minn Birkirkara u kellu miegħu mara ta’ 53 sena.", "Fuq il-post issejħet ambulanza iżda jidher li ħadd minnhom ma weġġa’ gravi." ]

[ "Matthew Grech, issa mhux biss f'Malta, imma wkoll f'Londra se jfakkar li m'għadux omosesswali grazzi għal River of Love fil-film 'Once Gay'", "Matthew Grech issa ilu jfakkar lill-poplu Malti u Għawdxi, kważi f'kull opportunità li jkollu, illi xi darba kien omosesswali u issa m'għadux.", "Jgħid li dan ġara wara li beda jattendi sessjonijiet tar-River of Love.", "Imma issa l-istorja ta' Grech se tmur Londra, biex issa anke l-Londriżi jkunu jafu li kien omosesswali u ma baqax.", "Jidher illi ftit ġranet wara li l-filmat tiegħu fl-auditions ta' X Factor tniżżel minħabba li Grech kien qed ifakkarna li m'għadux gay, waslu numru ta' nies mir-Renju Unit li xtaqu jagħmlu produzzjoni mill-istorja tiegħu.", "Illum saħansitra ħareġ poster tal-film u trailer.", "Il-film jismu 'Once gay' li allura, mill-ġdid, jimplika li kien gay u m'għadux.", "Mhux magħruf jekk il-film hux se jintwera f'pajjiżna." ]

[ "Il-katavru ta' David Abela, in-negozjant li nqatel fir-residenza tiegħu fis-Swieqi għadu ma ġiex rilaxxat għad-difna.", "Ir-raġuni għalfejn il-ġisem tal-vittma għadu qed jinżamm għall-investigazzjoni għadha mhux magħrufa.", "L-Awtopsja kkonfermat li Abela miet b'numru ta' daqqiet ta' sikkina f'għonqu fit-28 ta' Frar.", "Dan intqal f'rapport tal-Malta Independent.", "Abela kien is-sid ta' 21st Century Travel u ta' 21st Century Limousines.", "Il-missier ta' erbat itfal kien ukoll id-Direttur tal-kumpanija Aviaserve.", "In-negozjant mis-Swieqi instab mejjet għarwien imkebbeb f'liżar, b'idejh u saqajh marbuta fis-sodda u ħalqu magħluq bit-tape.", "Kienet is-sieħba tiegħu Irina Alexandrovna Micallef li daħlet fid-dar t'Abela u sabet quddiemha din ix-xena makabra.", "B'xokk fuqha hija rrapurtat lil pulizija b'dak li rat.", "Irina ġiet interrogata mill-Pulizija hekk kif il-Pulizija hija interessata fil-ħajja personali tal-vittma.", "Filmat CCTV juri li qabel ma' David Abela, n-negozjant li nstab mejjet fir-residenza tiegħu fis-Swieqi inqatel, raġel daħal fir-residenza tiegħu.", "Jidher li l-aggressur daħal fid-dar ta' Abela fi Triq il-Ġiżi qabel il-vittma wasal minn lejl barra.", "Il-wiċċ tas-suspettat ma kienx mgħotti iżda l-kwalità tal-filmati tac-CCTV camera qed jagħmluha diffiċli biex huwa jiġi ddentifikat.", "Għadu mhux stabbilit jekk is-suspettat daħalx fid-dar bil-mixi jew użax il-vettura tiegħu biex jidħol fir-residenza tal-vittma.", "Huwa mifhum li David Abela kien għamel rapport lill-Pulizija dwar każ ta' vjolenza domestika.", "L-investigaturi qed jeskludu, li n-negozjant inqatel b'rabta man-negozji tiegħu jew ma serq." ]

[ "Agħfas ‘refresh’ jew il-buttuni CTRL+F5 biex taġġorna l-paġna.", "Id-diskors tal-budget beda jinqara mill-Ministru tal-Finanzi Edward Scicluna.", "Segwi din il-paġna għall-aktar punti ewlenin li joħorġu mid-diskors tal-budget", "Bini ta’ skejjel ġodda – repetizzjoni tad-diskors ta’ sena ilu", "Dwar il-qasam tal-edukazzjoni, u partikolarment dwar il-bini ta’ skejjel ġodda, il-Gvern irrepeta d-diskors li għamel sena ilu.", "Filwaqt li din is-sena ntqal li se jinbnew skejjel il-Qawra u Wied il-Għajn, is-sena li għaddiet kien qal li se jibni skejjel f’Buġibba u Marsaskala.", "Punti oħra mid-diskors tal-budget sa issa", "– Il-Gvern se jżomm l-iskema ta’ bejgħ taċ-ċitaddinanza.", "– Flok proġett konkret, il-Gvern jgħid li se jfassal masterplan għal tisbiħ fix-Xlendi u Marsalforn.", "– Il-Gvern jgħid li se jnaqqas il-burokrazija.", "– Il-Gvern jgħid li se jkompli r-riforma fil-Qrati", "– Il-Gvern jgħid li se jkompli r-riforma fil-LESA", "– Dwar it-tisħiħ fis-sigurta’ tal-pajjiż, il-Gvern qal li se jinxtraw aktar vetturi tat-tifi tan-nar għad-Dipartiment tal-Protezzjoni Ċivili apposta għal high rise buildings.", "Air Malta – sentenza waħda f’diskors ta’ 80 paġna", "F’diskors ta’ aktar minn 80 paġna, l-Air Malta tissemma darba biss, bil-Gvern jgħid hekk: “Il-linja tal-ajru nazzjonali Air Malta tibqa’ pilastru ewlieni importanti għall-ekonomija Maltija.”", "Punti oħra li ħarġu sa issa mid-diskors tal-budget", "– Referenza għas-settur tal-gaming, bil-Gvern jgħid li se jiddaħħal qafas regolatorju ġdid.", "– Identifikazzjoni mill-MTA ta’ żoni tradizzjonalment mhux turistiċi biex isiru pjanijiet ta’ riġenerazzjoni għalihom.", "Brexit u Blockchain", "Dwar il-Brexit, il-Gvern qal biss li se jwaqqaf ‘Working Group’ biex jara kif Malta tista’ tattira investiment mir-Renju Unit.", "Dwar il-blockchain tħabbar li se tiġi mnedija web-portal biex isservi bħala komunikazzjoni ma’ dawk interessati fi blockchain u cryptocurrencies.", "Ambjent u Enerġija", "Dwar l-ambjent, il-Gvern qal li se jwaqqaf aġenzija ‘Ambjent Malta’ biex tindokra u tieħu ħsie il-wirt naturali tal-pajjiż.", "Qal li l-Gvern se jkompli jiżra’ aktar siġar.", "Dwar l-enerġija u l-elettriku, il-Ministru Scicluna rrefera għall-power station tal-gass kif ukoll ħidma biex tkompli l-implimentazzjoni tal-pipeline tal-gass.", "Dwar l-ilma, il-Gvern qal li se jinbnew żewġ solar farms ġodda fuq is-soqfa ta’ ġibjuni mhux użati mill-Korporazzjoni tal-Ilma.", "Traffiku – il-Gvern jgħid li ħa jistudja proposta tal-PN", "Dwar it-traffiku, apparti miżuri li kienu diġa tħabbru, il-Ministru Edward Scicluna ħabbar li se jistudja proposta li oriġinarjament kienet saret mill-PN – jiġifieri li jkun hemm trasport kollettiv b’xejn lejn u mill-iskola għall-iskejjel Indipendenti u tal-Knisja.", "Għal dawk li jużaw ir-roti, il-Gvern qal li se jingħata refund fuq il-VAT mħallas meta tinxtara rota, u inċentiv għal min jixtri muturi u scooters.", "Tħabbar ukoll li se jiġi introdott kunċett ġdid ta’ ‘Share the Road’ maċ-ċiklisti.", "Punti oħra mid-diskors tal-budget marbuta mal-propjeta’", "Punti oħra mid-diskors tal-budget sa issa huma dawn:", "– L-iskema ta’ għajnuna għal min jirrestawra dar f’żona ta’ konservazzjoni urbana se tibqa’ l-istess.", "– L-iskema ta’ tnaqqis ta’ taxxa tal-boll fuq bejgħ ta’ propjetajiet f’żoni ta’ konservazzjoni urbana se tibqa’ l-istess.", "– Tnaqqis ta’ taxxa tal-boll jekk tixtri propjeta’ f’Għawdex.", "– Faċilitajiet ta’ equity release.", "– Skema ta’ fidi ta’ ċnus li ma ngħatawx dettalji dwarha.", "First-Time Buyers u Second-Time Buyers", "L-iskema tal-First-Time Buyers se tinżamm kif kienet qabel, jiġifieri eżenzjoni mit-taxxa tal-boll fuq l-ewwel EUR 150,000 li jintefqu f’xiri ta’ propjeta’ ġdida għall-ewwel darba.", "Tħabbret ukoll miżura ta’ tnaqqis ta’ EUR 3,000 fit-taxxa tal-boll dovuta minn Second-Time Buyers.", "Din se tidħol fis-seħħ permezz ta’ sistema ta’ refund.", "Ma taffordjax tixtri post?", "Il-Gvern se jagħmel ‘white paper’", "Jekk ma taffordjax tixtri post, il-Gvern ħabbar fil-budget li se jagħmel ‘white paper’ għax “wasal iż-żmien li jkun hemm diskussjoni serja”.", "Housing soċjali", "Dwar bini ta’ akkomodazzjoni soċjali, xi ħaġa li fl-aħħar snin inħass nuqqas kbir tagħha, il-Gvern ma ħabbar xejn ġdid, iżda fakkar biss f’investiment li ngħata bidu fil-bidu tas-sena, bil-Gvern itemm jgħid li “rridu nkomplu nkabbru l-ħidma tagħna f’dan is-settur”.", "Tħabbar li kien hemm 200 applikazzjoni bħala parti mill-iskema ‘Nikru biex Nassistu’.", "Qal ukoll li l-Gvern se joffri għajnuna finanzjarja ta’ EUR 25,000 għal xogħlijiet li jsiru f’residenzi mitluqa biex dawn l-istess residenzi jiġu offruti bħala units għal skop ta’ housing soċjali, bil-kundizzjoni li dawn il-units jinkrew lill-Gvern għal perjodu ta’ 10 snin.", "Ħabbar ukoll li l-Gvern se jaqta’ inqas mill-pensjoni ta’ dawk li jidħlu f’djar tal-anzjani u jirritornaw iċ-ċwievet tal-postijiet tal-Gvern li jkunu krew.", "San Vincenz de Paule", "Dwar ir-residenza San Vincenz de Paule, tħabbar li se jitkompla proġett mifrux fuq tliet snin fil-Binja Rużar Briffa, rijabilitazzjoni tas-sala fejn jintlaqgħu pazjenti li jbatu bid-dimensja u l-iżvilupp mill-ġdid tal-ispiżerija.", "Dwar kura fit-tul għall-anzjani, il-Gvern qal biss li se jkompli jaħdem mal-privat biex itejjeb il-kura fil-komunita’.", "Persuni bil-vizzju tad-droga", "Tħabar li se jkun hemm żieda fid-Drug Addicts Allowance għal dawk li huma maħkumin mill-vizzju tad-droga, liema żieda se tammont għal bejn EUR 30 u EUR 40 fil-ġimgħa.", "Punti oħra mid-diskors tal-budget", "Fost il-punti oħra li joħorġu mid-diskors tal-budget hemm dawn:", "– Ħruġ ta’ Government Savings Bond għal anzjani li għandhom ‘il fuq minn 62 sena", "– Pagament għal dawk li rreġistraw il-vettura ġdida tagħhom fl-2007 (liema pagament ma kienx speċifikat)", "– Żieda fl-ammont ta’ valur ta’ servizz mogħti minn ażjendi żgħar u medji li fuqu ma jkunux intaxxati VAT", "– Ħidma kontra l-evażjoni fiskali", "– Tkomplija tal-iskema ‘Making Work Pay’ immirat biex inaqqas id-dipendenza fuq is-servizzi soċjali", "– Estensjoni tal-iskema tal-In-Work Benefit u t-tapering", "– Pagament ta’ EUR 200 għall-ħaddiema fil-Community Work Scheme", "– Rimbors ta’ spejjeż għal addozzjoni ta’ tfal minn barra l-pajjiż.", "Żieda ta’ EUR 2 biss għall-anzjani", "Fl-unika miżura li tolqot il-pensjonanti kollha kemm huma, tħabbar li l-pensjonanti se jkunu qed jingħataw żieda ta’ EUR 2 biss fil-ġimgħa, jiġifieri EUR 8 fix-xahar.", "Il-Ministru Edward Scicluna ħabbar ukoll xi miżuri oħra li madanakollu huma mmirati speċifikament għal ċertu kategoriji ta’ anzjani, fosthom pensjonanti tas-servizz u anzjani li għandhom ‘il fuq minn 75 sena u li għadhom jgħixu fid-djar tagħhom.", "COLA: Żieda għall-għoli tal-ħajja", "Nofs minuta wara li Edward Scicluna ftaħar li l-Gvern se jqassam il-ġid, ħabbar li l-COLA, jiġifieri ż-żieda għall-għoli tal-ħajja, se tibqa’ l-istess bħal ma kienet din is-sena, jiġifieri żieda ta’ EUR 1.75 fil-ġimgħa.", "Il-finanzi u l-ekonomija", "Fl-ewwel parti mid-diskors tal-budget, il-Ministru tal-Finanzi Edward Scicluna tkellem dwar il-qagħda ekonomika u finanzjarja kif ukoll dwar it-tbassir tal-andament tal-ekonomija u l-finanzi pubbliċi.", "Il-Ministru qal li l-Gvern se jispiċċa s-sena b’surplus fil-bilanċ fiskali.", "Sadanittant, tista’ ssegwi programm speċjali marbut mal-Budget 2018 fil-link t’hawn taħt.", "LIVE: Budget 2018 – Segwi l-programm speċjali live" ]

[ "Raġel ta' 24 sena mill-Għarb u Maċedonjan ta' 31 sena tressqu quddiem il-Maġistrat Brigitte Sultana mixlijin li kkaġunaw ġrieħi gravi lil raġel ta' 49 sena mix-Xagħra.", "Il-każ imur lura għat-2 t' Awwissu 2020, għall-ħabta tas-sagħtejn ta' filgħodu, fi Triq il-Port, fiż-Żebbuġ, Għawdex.", "Iż-żewġt irġiel wieġbu mhux ħatja għall-akkużi miġjuba fil-konfront tagħhom u ngħataw il-ħelsien mill-arrest fuq numru ta' garanziji u huma marbuta li jiffirmaw fl-Għassa tal-Pulizija tar-Rabat, Għawdex.", "Il-prosekuzzjoni tmexxiet mill-Ispettur Bernard Charles Spiteri." ]

[ "L-aġent tal-plejer ta’ Manchester United Wayne Rooney beda n-negozjati sabiex l-attakkant iħalli l-klabb Ingliż.", "Paul Stretford, l-aġent ta’ Rooney, bħalissa jinsab fiċ-Ċina.", "Dalgħodu l-BBC u siti oħra fl-Ingilterra qed jirrappurtaw illi dan huwa biss l-ewwel pass biex l-attakkant Ingliż jitlaq lejn l-Asja b’kuntratt multi-miljunarju.", "Bħalissa s-suq tat-trasferimenti fiċ-Ċina jinsab miftuħ, sat-28 ta’ Frar.", "Il-BBC qed jgħid illi jekk Rooney ma jitlaq dan ix-xahar, bla dubju li jħalli l-klabb fis-Sajf." ]

[ "Ritratt minn Miguela Xuereb", "Tfal żgħar jieħdu interess f'mejda f'Tas-Sliema armata b'ġebliet miżbugħin u bċejjeċ kreattivi oħra." ]

[ "Rapport: Rowen Camilleri", "BIRKIRKARA…….", "2", "SIRENS……………..", "0", "Birkirkara:", "A. Hogg, E. Pepe, M. Guillaumier, M. Vella, J. Bezzina (T. Agius 75’), K. Zammit, F. Falcone (M. Mifsud 34’) (L. Dos Santos 46’), C. Attard, C. Prado, O. Carniello, I. Ntow", "Sirens :", "D. Cassar, R. Grech (R. Fenech 88’), W. De Oliveira, R. Dos Anjos, E. Okoye, A. Borg, I. Adeshina, Y. Tagro (L. Sciberras 71’), R. Romao, L. Memezes, T. Espindola", "Imwissija:", "L.Memezes 14’ E. Okoye 47’ (S), M. Guillaumier 20’, M’ Vella 81’ (B)", "Skorjaw:", "F. Falcone 10’, C. Attard 25’ (B)", "Referee:", "Fyodor Zammit", "Assistenti Referees:", "Duncan Sultana, Darko Stankovic", "In-Nazzjon Plejer tal-logħba:", "Isaac Ntow (Birkirkara)", "BOV Plejer tal-logħba:", "Isaac Ntow (Birkirkara)", "Żewġ gowls fl-ewwel taqsima minn Federico Falcone u Cain Attard kienu biżżejjed biex it-tim imexxi minn Andrè Paus irritorna għar-rebħ u ħa ftit tan-nifs fil-klassifika, Fuq in-naħa l-oħra Sirens sofrew l-ewwel telfa wara ħames partiti fiż-żewġ kompetizzjonijiet.", "Żewġ bidliet għal Birkirkara fejn minflok Yannick Yankam u Jeferson Ferreira, li bdew fit-telfa ta’ 2-1 kontra Sliema, Paus beda lil Cain Attard u lil Johann Bezzina rispettivament.", "Steve D’Amato għamel bidla biss mill-11 inizjali li għelbu lil Tarxien 3-0 fejn minflok Daniel Sant, fid-difiża beda l-Brażiljan Raphael Dos Anjos.", "Sirens kellhom nieqes lil Flavio Cheversan li kien qed jiskonta logħba sospensjoni.", "Birkirkara fetħu l-iskor wara 10 minuti meta Isaac Ntow daħal fil-kaxxa u prova xutt li kien milqugħ minn Cassar, bil-ballun jispiċċa f’saqajn FEDERICO FALCONE li kompla għal ġewwa.", "Eżattament kwarta wara l-Istripes irduppjaw meta CAIN ATTARD ixxuttja minn tarf il-kaxxa bil-ballun ġie mxellef minn Dos Anjos li qarraq b’David Cassar u spiċċa fix-xibka.", "L-ewwel tentattiv lejn il-lasta minn Sirens wasal wara 25 minuta meta Memezes prova xutt fil-baxx minn barra l-kaxxa li iżda kien faċli wisq għal Andrew Hogg.", "Fit-38 minuta Ige Adeshina tefa’ ballun fit-tul lil Wellington De Oliveira li avvanza iżda x-xutt tiegħu għadda barra.", "Fl-34 minuta Maurizio Vella mar viċin meta wara li rċieva pass mingħand Ntow, prova xutt fil-baxx li għadda jħakkek mal-wiefqa.", "Ftit sekondi qabel tmiem l-ewwel taqsima Sirens kellhom ċans tajjeb meta fl-ewwel tentattiv Memezes ra x-xutt tiegħu jiġi milqugħ minn Hogg, bil-ballun jaqa’ f’ saqajn Adeshina li x-xutt tiegħu ukoll ġie salvat minn Hogg għat-tieni darba fl-istess azzjoni.", "Sirens mill-ewwel urew titjib fit-tieni taqsima u fit-53 minuta minn free-kick mix-xellug, Ryan Grech tefa’ kross fil-kaxxa li sab lil Adrian Borg li bir-ras impenja lil Hogg, b’dan tal-aħħar ikollu b’diffikultà jdawwar f’korner.", "Fis-67 minuta, ċans għal Birkirkara meta minn pass ta’ Johann Bezzina, Luis Dos Santos  avvanza u x-xutt tiegħu kien salvat tajjeb minn Cassar.", "Żewġ minuti wara Birkirkara regħu fl-attakk, b’Luis Dos Santos iġib lil Ntow wiċċ imb wiċċ ma’ Cassar b’dan tal-aħħar għal darb’ oħra jsalva tajjeb b’siequ.", "Fit-88 minuta, Birkirkara kellhom ċans tajjeb li jiskorjaw it-tielet gowl meta minn kontrattakk, il-Plejer tal-logħba, Isaac Ntow ħarab tajjeb u qassam lejn Dos Santos li x-xutt tiegħu ġie salvat bi bravura minn David Cassar." ]

[ "L-inċident seħħ kmieni dalgħodu, għall-ħabta tal-4:00am, fi Vjal Portomaso", "Raġel qed isofri minn ġrieħi ta' natura gravi wara li waqa' minn gallarija f'San Ġiljan.", "L-inċident seħħ kmieni dalgħodu, għall-ħabta tal-4:00am, fi Vjal Portomaso.", "Mill-ewwel informazzjoni jirriżulta li r-raġel Franċiż waqa' għoli ta' madwar tliet sulari.", "Fuq il-post issejjaħ tim mediku mill-isptar Mater Dei biex jgħinu lill-vittma kif ukoll membri mid-Dipartiment tal-Protezzjoni Ċivili.", "Il-Pulizija għadha qed tinvestiga dan il-każ." ]

[ "Minn ALFRED SANT", "Kemm ilha li telqet l-imxija tal-corona virus naħseb li l-aktar ritratt xokkanti li rajt dwarha sa issa, inġibed minn żunżana.", "Juri trinka twila u wiesgħa.", "Fiha kienu qed jitpoġġew twiebet, tnejn tnejn, ħdejn xulxin u forsi wara, aktar twiebet kienu se jitpoġġew fuqhom.", "L-orribbli f’din l-istampa kien li weriet ħidma għaddejja fi New York, waħda mill-aktar bliet sinjuri tad-dinja.", "Tant kienu qed imutu nies li bil-ħtieġa li jidfnuhom malajr, kellha tintuża din il-proċedura.", "Tfakkrek fi x’jiġri fil-gwerer jew waqt diżastru naturali, bħal terrimot jew tsunami.", "Filfatt dak hu li ninsabu għaddejjin minnu: b’din id-differenza – diżastru naturali jiġri f’parti waħda tad-dinja; l-imxija tal-lum infirxet ma’ kullimkien.", "Jekk anke New York ġiet ridotta għal dfin tal-massa, x’jista’ jiġri… jew aħjar x’ġara? … fi bliet oħra, popolati daqsha jew aktar minnha, u fejn il-faqar hu aktar lampanti?", "***", "Ftit tista’ taħseb f’deċiżjoni aktar diffiċli li jkollu jieħu min se jaqtagħha: jekk u meta għandu jagħti s-sinjal biex in-nies tkun tista’ toħroġ minn djarha.", "Min-naħa, kieku s-sinjal jingħata kmieni wisq, ir-riskju hu kbir li l-imxija tal-corona virus tkun għadha ma tkissritx u għadha lesta  biex tispara ’l fuq.", "Jekk jiġri hekk, jista’ jirranka r-ritmu tal-imwiet b’mod li jsir diffiċli li tikkontrollah.", "Min-naħa l-oħra, aktar ma jittardja l-waqt li fih jingħata s-sinjal ħalli jillaxkaw il-kontrolli, aktar jiżdied id-dannu ekonomiku.", "Dan mhux biss kwistjoni ta’ flus għall-gvernijiet u l-kumpaniji, imma wkoll ta’ kif se jgħixu l-familji, ta’ serħan il-moħħ għal min jinsab riesaq lejn il-faqar, ta’ telf ta’ impjiegi…", "Ix-xafra doppja taqta fil-laħam il-ħaj.", "***", "Uħud bassru diżastru sħiħ meta l-corona virus tilħaq lill-pajjiżi tat-Tielet Dinja, il-fqar.", "In-nuqqas ta’ miżuri sanitarji adekwati.", "L-assenza ta’ personnel mediku mħarreġ.", "In-nuqqas ta’ mezzi biex ipattu għall-infezzjonijiet… Kollha jindikaw li l-imxija f’dawn il-pajjiżi se tħalli warajha bilanċ tassew aħrax.", "Imma jista’ jkun li le.", "Talanqas b’kejl statistiku.", "Għax l-imwiet, imqabbla ma’ dawk li seħħew fl-aħħar deċennji, jistgħu jispiċċaw jitqiesu bħala xejn ta’ barraminnhawn.", "Kien hemm il-gwerer u l-massakri, imxijiet oħra, il-ġuħ, l-emigrazzjoni, l-imwiet fuq postijiet tax-xogħol perikolużi li servew biex jagħtu spalla lil statistika li turi kemm baqgħet imwegħra s-sitwazzjoni tal-popli fil-pajjiżi l-fqar.", "Il-corona virus titqies bħala fattur ieħor f’purċissjoni ta’ piżijiet u gwaj li tgħabbew fuq il-popli tat-Tielet Dinja.", "Għal xi żmien titpinġa, kif inhi, kalamituża.", "F’dehra ġenerali, kull ma qed tagħmel hu li ssostni għafsa ta’ qirda u dwejjaq li ilha hemm." ]

[ "L-MUMN bi kliem iebes għall-Prim Ministru Robert Abela li ddeskrivietu bħala l-uniku Prim Ministru fl-Ewropa mingħajr strateġija għall-coronavirus.", "L-Infermiera ngħataw struzzjonijiet mill-unjin li tirrappreżentahom, l-MUMN, biex ma jersqux lejn il-pazjenti tal-coronavirus jekk ma jingħatawx ilbies protettiv li jgħatti l-persuna kollha, inkluż ir-ras.", "Waqt konferenza li saret dalgħodu, l-MUMN saħqet li l-infermiera u dawk kollha li se jintalbu biex jassistu pazjenti tal-Covid-19, għandhom jingħataw l-ilbies kollu protettiv li hemm bżonn.", "Hija saħqet li sa issa, il-Gvern ipprovda biss lill-infermiera u lill-professjonisti l-oħra ġagagi normali mhux bħal dawk li qed jintużaw f’pajjiżi oħra milquta.", "Kien għalhekk li l-unjin ħarġet din id-direttiva għall-membri tagħha waqt li talbet lill-Prim Ministru biex jintervjeni mal-Ministeru għas-Saħħa biex l-infermiera jingħataw l-ilbies protettiv neċessarju.", "“L-MUMN trid tfakkar li fil-Lombardija, fl-Italja, fejn l-infermiera ngħataw biss ġagagi normali, 10% tal-infermiera spiċċaw infettati,” saħaq il-President tal-MUMN, Paul Pace.", "Kompla jisħaq li l-infermiera u l-MUMN qed jitħallew fid-dlam dwar il-pjan ta’ kontinġenza li tħejja mill-awtoritajiet.", "L-MUMN ordnat ukoll lill-membri tagħha biex ma jipprovdu l-ebda lectures jew inkella preżentazzjonijiet lill-istaff tagħhom sakemm jingħataw l-ilbies kollu meħtieġ.", "“L-MUMN issa tistenna li Charmaina Gauci, is-Supretendent tas-Saħħa Pubblika, fl-aġġornament ta’ kuljum, tirrikonoxxi li Malta mhijiex ippreparata biex tlaħħaq mat-tixrid tal-virus minħabba din id-direttiva li tolqot 4,000 membru,” insista Pace.", "'L-uniku PM fl-Ewropa mingħajr strateġija'", "L-MUMN kellha wkoll kliem iebes għall-Prim Ministru Robert Abela u ddeskrivietu bħala l-uniku Prim Ministru fl-Ewropa mingħajr strateġija għall-coronavirus.", "Saħqet li Abela mhux qed jagħti biżżejjed importanza lil din l-isfida waqt li tenniet li għal kuntrarju tal-Prim Ministri l-oħra Ewropej lanqas biss iltaqa’ mal-infemiera u l-unjins biex jisma’ t-tħassib tagħhom.", "Nhar is-Sibt li għadda, Malta rreġistrat l-ewwel tliet pazjenti bil-coronavirus, jiġifieri tifla 12-il sena u l-ġenituri tagħha.", "Dawn kienu jinsabu fi kwarantina wara li waslu Malta mill-Italja u l-kuntatt tagħhom ma’ persuni terzi kien wieħed minimu.", "'Mhux business as usual' - Il-MAM tappella għas-sospensjoni tat-titjiriet miż-żoni Taljani taħt kwarantina" ]

[ "Il-MSPCA qed tqajjem dubji dwar il-progett tat-trakka tal-Marsa – It-tlielaq tal-klieb huma inaċċettabli.", "Fi stqarrija b’referenza għall-aħbar riċenti dwar it-trasferiment tal-art lill-Konsorzju tal-Marsa Race Track, l-MSPCA qed tesprimi n-nuqqas ta’ qbil totali tagħha mal-proposta li tintuża t-trakka aġġornata għat-tlielaq tal-klieb ukoll.", "Filwaqt li l-kundizzjonijiet tat-trakka tat-tiġrijiet għadhom bżonn jitjiebu b’mod urġenti biex jipprevenu korrimenti liż-żwiemel, il-proposta estendiet l-ambitu tagħha ferm lil hinn minn hekk mingħajr ebda kunsiderazzjoni għall-problemi ġodda li tintroduċi.", "L-MSPCA enfasizzat li għandha titwaqqaf awtorità ta’ sorveljanza ta’ sport li jtellaq annimali kontra xulxin għall-flus tal-premju u l-logħob tal-azzard, li għandu jkollha wkoll rappreżentanza minn NGOs tal-benesseri tal-annimali u veterinarji, li huma unikament adattati biex jiżguraw l-profitt u regħba ma jirkbux il-benesseri tal-annimali.", "L-istqarrija kompliet titkellem dwar ir-riskji ta’ dan l-isport fil-konfront tal-annimali – Il-klieb isofru fl-industrija tat-tlielaq… Minn korrimenti koroh u mwiet fuq it-trakka, abbandun ta’ klieb irtirati jew mhux kompetittivi, kif ukoll iżolazzjoni u kundizzjonijiet spjaċevoli fil-kennels, it-tiġrijiet tal-klieb ilhom jitilfu l-popolarità kemm man-nies kif ukoll mal-mexxejja dinjija minħabba tal-moħqrija fuq l-annimali li jinvolvu.", "Il-klieb għandhom jiġu rikonoxxuti bħala annimal għall-kumpanija, m’għandhomx isiru oġġett għall-dilettanti tal-imħatri.", "Ninsabu ixxukkjati li l-Gvern Malti qed jafferma b’mod sfaċċat it-tendenzi rigressjonisti tiegħu billi jintroduċa sport krudili ġdid f’Malta.", "Il-MSPCA tixtieq tifhem kif il-Gvern qed jantiċipa li jlaħħaq ma’ dawn il-problemi ġodda, meta d-dipartiment tiegħu għall-benesseri ta’ l-annimali huma diġà nieqsa minn fondi, personel, u taħriġ xieraq.", "Dan filwaq li l-pulizija għad trid tagħlaq ċ-ċrieki tal-ġlied tal-klieb, kompliet tgħid l-istqarrija.", "Christian Pace, MSPCA Behavior & Outreach Manager, qal “Hawn biżżejed problemi ta’ benesseri tal-annimali li għandhom jiġu indirizzati f’Malta… L-aħħar ħaġa li hemm bżonn Malta hija sport ġdid tal-klieb li huwa magħruf minħabba r-rati għoljin ta’ korrimenti, mwiet u abbandun.”", "L-MSPCA hi totalment kontra dan il-proġett, li juża art pubblika biex jintroduċi problemi ġodda għall-benesseri tal-annimali f’Malta, meta l-MSPCA ilha bosta snin tpatti ghall-apatija tal-Gvern billi taħdem biex tnaqqas il-problemi f’għeruqhom u tfittex art biex tiżviluppa santwarju ġdid, bi gvernijiet li naqsu minn kelmthom li jgħinu.", "Dan l-isport mhux xi ħaġa ġdida għal Malta hekk kif dan kien popolari fi tmiem is-snin 40 sal bidu tas-snin 50 fuq trakka taħt id-dawl fil-Gzira Stadium." ]

[ "F’ittra pastorali għall-festa ta’ Santa Maria, l-Isqof ta’ Għawdex Mario Grech tkellem dwar is-sesswalità u l-edukazzjoni sesswali.", "Huwa  saħaq fuq il-valur tal-imħabba fir-relazzjonijiet sesswali waqt li insista li fl-istupru, fil-pornografija, fil-prostituzzjoni u fl-abbuz tat-tfal m’hemmx u ma jistax ikun hemm imħabba ġenwina.", "L-Isqof ta’ Għawdex Mario Grech sejjaħ ir-relazzjoni sesswali linġwaġġ ta’ imħabba li għandha bżonn li tingħata tifsira ġenwina.", "L-Isqof Grech qal li kuntrarju għall-imħabba ġenwina, l-istupru, il-prostituzzjoni, il-pornografija u l-pedofelija ma fihom ebda ħjiel ta’ mħabba.", "Qal li l-Knisja għandha dak li sejjaħ il-Vanġelu tas-Sesswalità iżda fl-istess ħin tirrikonoxxi d-diffikultà li s-sesswalità tħabbat liż-żgħażagħ, lill-miżżewġin u anke lir-reliġjużi.", "Sostna iżda li bl-għajnuna ta’ Kristu u b’direzzjoni mir-regoli morali, il-bniedem mhux biss jista’ jikkontrolla s-sesswalità iżda jagħtiha direzzjoni biex iħobb lilu nnifsu u lil ħaddieħor b’mod ġenwin.", "Spjega li ħafna jaħsbu li fir-relazzjoni sesswali ser isibu l-kuntentizza iżda wara indunaw li internament ħassewhom vojta.", "L-Isqof Grech ikkwota studju li sar minn Dar Ġużeppa Debono li żvela li ħafna drabi l-imġiba sesswali mħarbta tal-adolexxenti hija riżultat tan-nuqqas ta’ imħabba li qed jesperjenzaw fil-familja, l-iskola u anke fis-soċjetà.", "L-Isqof Grech spjega li fl-esperjenza tiegħu jara li dawk li jagħżlu li jikkontrollaw is-sesswalità bil-moralità jaraw kemm huwa importanti l-valur tal-kastità.", "Spejga li l-kastità ma tfissirx li wieħed ma jkollux relazzjoni sesswali iżda li jikkontrolla l-passjonijiet tiegħu biex jgħix fil-paċi.", "L-Isqof Grech appella lill-ġenituri biex jagħtu edukazzjoni ċara lill-uliedhom tar-responsabiltà li ġġorr magħha r-relazzjoni sesswali.", "Għalkemm irrikonoxxa li l-edukaturi qed jagħmlu xogħol tajjeb qal li jekk l-edukazzjoni sesswali tkun biss fuq livell xjentifiku u tekniku, iż-żgħażagħ ser ibatu fuq livell psikoloġiku, affettiv, socjali u anke spiritwali." ]

[ "Ġimgħatejn ilu din il-gazzetta żvelat li l-pulizija tinvestiga marki suspettużi fuq id-djar", "Tliet persuni li allegatament kienu qed jippruvaw iwettqu serqa minn residenza fis- Swieqi, ġew arrestati kmieni dalgħodu fuq il-post wara li l-Pulizija wieġbu mill-ewwel għall-sejħa ta’ għajnuna.", "Ġimgħatejn ilu din il-gazzetta", "żvelat kif il-Pulizija kienet qed tinvestiga numru ta’ marki li nstabu mad-djar fis-Swieqi  u li allegatament jintużaw minn gangs kriminali u professjonali fis-serq.", "Fi stqarrija l-Pulizija qalet li kompliet bil-ħidma kontra l-kriminalita’ organizzata meta għall-ħabta tat-3:15hrs am il-Pulizija rċevew telefonata mingħand persuna li waqt li kienet fid-dar tagħha fi Triq Żejni, fis-Swieqi, semgħet xi ħsejjes suspettużi ġejjin minn barra.", "Meta ttawlet mit-tieqa, hija nnutat lil xi ħadd jidħol fir-residenza tagħha.", "Hija rrapportat ukoll li quddiem ir-residenza kien hemm vettura suspettuża, startjata u fiha kien hemm xi persuni.", "Minnufih fuq il-post marru erba’ Pulizija tad-Distrett.", "Hemmhekk sabu l-vettura rrapportata għadha startjata u fiha kien hemm żewġ persuni.", "Il-Pulizija ċċirkondaw il-vettura u ordnaw lil dawk li kienu fiha biex jitfgħu l-vettura immedjatament u joħorġu minnha.", "Iżda minflokk, ix-xufier saq b’lura biex jaħarbu bil-konsegwenza li ħabat f’vettura li kienet ipparkjata.", "Il-Pulizija bdew jipprovaw iwaqqfu l-karozza u jiftħu l-bieba tal- vettura, bil-konsegwenza li Surġent tal-Pulizija weġġa’ ħafif.", "Il-Pulizija rnexxielha tarresta liż-żewġ persuni li kienu fil-karozza, u fl-istess ħin, ġiet arrestata t-tielet persuna hekk kif ħarġet mir-residenza." ]

[ "Ir-raġel orġinarjament telaq mill-Albanija u kollox kien ippjanat minn qabel bil-għan li jasal ir-Renju Unit", "Raġel Albaniż li ammetta li ġie Malta b'passaport iffalsifikat ingħata sentenza sospiża wara li d-Difiża argumentat li jekk jingħata sentenza ta' ħabs se jispiċċa piż fuq l-istat.", "L-akkużat, li għandu 30 sena, tressaq quddiem il-Maġistrat Audrey Demicoli wara li nhar il-Ħadd li għadda nqabad f'Malta b'passaport falz.", "Lill-Pulizija huwa qalilhom li vvjaġġa lejn l-Italja b'passaport Albaniż u hemm iltaqa' ma' persuna oħra li tagħtu passaport falz.", "Qal li ġie Malta bil-għan li jmur ir-Renju Unit.", "Kompla jgħid li l-istess persuna li tagħtu l-passaport falz tagħtu wkoll imejl ta' ċertu 'Tony Montana' u li kellu jikkuntatjah malli jasal ir-Renju Unit.", "Id-Difiża saħqet li ġaladarba l-akkużat kien se jkun iddeportat ma kienx jagħmel sens li jingħata sentenza effettiva u kien għalhekk li saħqet li sentenza sospiża tkun ideali.", "Minkejja dan, il-prosekuzzjoni agumentat l-oppost u qalet li din kienet it-tieni darba f'inqas minn erbat ijiem li persuna nqabdet tagħmel użu minn passaport falz.", "Il-Qorti qablet mad-Difiża u tagħtu sentenza ta' 18-il xahar ħabs sospiżi għal erba' snin." ]

[ "Fl-iskola Medja tan-Naxxar, Kulleġġ Marija Reġina, saret it-tnedija ta’ żewġ antoloġiji ġodda ta’ novelli bil-Malti.", "L-antoloġiji bl-isem ta’ “Arja Friska 1: Ġabra ta’ Stejjer” u “Arja Friska 2: Ġabra ta’ Stejjer” huma maħsuba għall-istudenti fl-ewwel u t-tieni sena tas-sekondarja.", "Il-kotba, madankollu, jistgħu jinxtraw ukoll minn skejjel oħra u mill-pubbliku mill-ħwienet ewlenin tal-kotba.", "Fi stqarrija l-Ministeru tal-Edukazzjoni qal li l-ħtieġa li jkun hemm antoloġiji ta’ novelli li jieħdu gost jaqrawha l-istudenti tal-iskejjel sekondarji kienet ilha tinħass fid-Dipartiment tal-Malti.", "Minkejja l-għadd ġmielu ta’ pubblikazzjonjiet li joħorġu kull sena, meta wieħed idur u jara x’joffri s-suq Malti, jibqa’ skantat kif novelli mmirati għal din l-udjenza huma daqshekk skarsi.", "Għalhekk id-Dipartiment tat-Tmexxija tal-Kurrikulu tal-Ministeru tal-Edukazzjoni u x-Xogħol għoġbu jaħtar bord ta’ edukaturi biex jiġbru antoloġiji ta’ novelli ppubblikati.", "Il-Bord kien magħmul minn membri mid-Dipartiment tal-Kurrikulu, il-Fakultà tal-Edukazzjoni, il-Kunsill Nazzjonali tal-Ktieb, il-Kunsill Nazzjonali tal-Ilsien Malti u għadd ta’ għalliema tal-Malti.", "Għal din it-tnedija kienu preżenti l-Ministru tal-Edukazzjoni u x-Xogħol, is-Sur Evarist Bartolo, id-Direttur Ġenerali tad-Direttorat tal-Kwalità u Standards fl-Edukazzjoni, is-Sur Ian Mifsud, kif ukoll id-Direttur tat-Tmexxija tal-Kurrikulu, is-Sur Gaetano Bugeja." ]

[ "Ruth Anne Resch ta' 66 sena ġiet irrappurtata nieqsa lill-Pulizija.", "Hija dehret l-aħħar ilbieraħ fl-10:30 f'Raħal Ġdid liebsa flokk roża u qalziet iswed.", "Kull min għandu xi informazzjoni għandu jgħaddiha lill-Pulizija fuq in-numru 119, jew jgħaddiha fi kwalunkwe Għassa tal-Pulizija." ]

[ "Il-kelliem tal-Oppożizzjoni għat-turiżmu, Robert Arrigo, qal li ċ-chairperson tal-Air Malta tat raġun lill-Partit Nazzjonalista li ilu sentejn jgħid li l-pjan ta’ ristrutturar tal-Air Malta mhux miexi kif pjanat u li l-Air Malta se titlef il-flus.", "F’konferenza tal-aħbarijiet, Robert Arrigo qal li fil-laqgħa ġenerali annwali tal-Air Malta, kien hemm ħafna affarijiet li ma ġewx spjegati fosthom jekk il-kumpanija jew parti minnha hix se tinbiegħ.", "Żied jgħid li l-Gvern m’għandux mandat biex ibiegħ l-Air Malta.", "Għall-appell taċ-chairperson biex ma jkunx hemm indħil politiku, il-kelliem qal li żgur li minn naħa tal-Partit Nazzjonalista m’hemmx indħil.", "Huwa semma bosta fatturi li skont l-oppożizzjoni wasslu għat-telf fl-Air Malta fosthom żieda ta’ 300 impjieg ġdid mal-kumpanija, għadd ta’ transfers u 17-il promotion li qed jiswew lill-Air Malta €20,000 fix-xahar.", "Qal li l-Gvern irid jieqaf jilgħab bil-futur tal-impjegati tal-Air Malta u jkun onest magħhom.", "Il-kelliema għall-kompetittività Kristy Debono appellat biex il-Gvern jispjega x’mar ħażin fil-pjan ta’ ristrutturar.", "Qalet li sal-2012, il-pjan kien miexi skont il-miri tiegħu.", "Qalet li l-Air Malta din is-sena għamlet it-telf meta suppost kellha tagħmel profitt ta’ aktar minn €3 miljuni.", "L-Air Malta giet trattata ukoll mil-Kap tal-Oppożizzjoni Simon Busuttil, f’laqgħa mal-Assoċjazzjoni tal-Aġenti tal-Ivjaġġar u t-Turiżmu.", "Huwa esprima t-tħassib tiegħu dwar il-futur tal-linja nazzjonali tal-ajru, hekk kif it-telf li għamlet mhux konformi mal-pjani ta’ ristrutturar maqbul mill-Gvern Malti mal-Kummissjoni Ewropea.", "Il-President tal-FATTA, Iain Tonn wkoll esprima t-tħassib tiegħu dwar il-qagħda tal-Air Malta għax kull min jaħdem fis-settur tat-turiżmu jiddependi minnha." ]

[ "L-aħbarijiet dwar is-surplus u t-tkabbir ekonomiku li pajjiżna qed jirreġistra huma sbieħ iżda xejn ma jitqabbel mal-aħbar li ħarġet mill-EUROSTAT dwar li f'Malta naqas ferm in-numru ta' persuni f'riskju ta' faqar u esklużjoni soċjali.", "Tkellem dwar dan il-Prim Ministru Joseph Muscat meta dalgħodu kien qed jindirizza attivita' politika fiċ-ċentru Laburista tal-Marsa.", "B'ton verament soċjali, il-Prim Ministru semma kif ftit tas-snin ilu konna qed nitkellmu dwar il-ħolqien ta' middle-class ġdida.", "Spjega kif il-politika ta' dan il-Gvern, li huwa sinonimu mal-ġid, m'hiex biss li jgħin lis-sinjur biex dawk fil-klassijiet tan-nofs u ta' taħt jibbenefikaw mill-frak li jibqa' iżda dan il-Gvern implimenta miżuri li laqtu b'mod pożittiv lil tan-nofs u lil ta' taħt.", "Joseph Muscat qal li miżuri bħaż-żieda fil-pensjonijiet laqtu direttament b'mod tajjeb lil min kien batut.", "Il-mexxej Laburista qal li għal dawk li forsi għadhom ma gawdewx miż-żidiet fil-pensjonijiet għaliex il-pensjoni tagħhom hi meqjusa ftit għolja, Gvern Laburista m'huwiex Gvern li jagħti ta' darba lejliet l-elezzjoni iżda jqassam il-ġid sena wara sena.", "Fid-dawl li kien qed jitkellem fuq it-tqassim tal-ġid, il-Prim Ministru qal li l-pajjiż illum flok qed jitkellem fuq in-nuqqas ta' xogħol u l-kontijiet għoljin ta' dawl u l-ilma, qed jitkellem fuq lil min il-Gvern għandu jagħti l-flus.", "Il-Prim Ministru qal li huwa kburi li jmexxi Gvern li ma jibżax jiffaċċja mistoqsijiet u li jagħti lil poplu u mhux jieħodlu.", "Il-Prim Ministru ddedika wkoll parti mid-diskors tiegħu biex jitkellem dwar iż-żjara li għamel fl-Awstralja.", "Qal li differenti għas-snin ħamsin u sittin meta għadd ta' familji żgħażagħ telqu b'ta' fuqhom senduqhom biex isibu futur aħjar lil hinn minn xtutna, in-neputijiet ta' dawn il-familji Maltin issa jridu jiġu Malta biex jaħdmu hawn u jgawdu mill-ġid li qed jinħoloq.", "Il-Prim Ministr u indirizza wkoll it-tħassib fost il-komunità Marsija billi l-Gvern anki żied l-infurzar tal-ordni.", "Spjega li għalih irrispettivament min jagħmel ħażin, iżda dan qed nindirizzawh biex tibqa' ssaltan l-ordni fil-pajjiż.", "Il-mexxej Laburista appella wkoll residenti minn Birżebbugia u l-Qawra fost l-oħrajn biex ma jiddejqux jwasslu s-sentimenti tat-tħassib tagħhom mingħajr ma nwasslu messaġġi b'mibgħeda razzjali għaliex il-ħażin huwa ħażin kemm jekk isir minn Malti jew barrani." ]

[ "Il-President tal-Kummissjoni Ewropea, José Manuel Barroso, b’daħka qal lill-ġurnalisti li meta jirtira f’Marzu 2014 jixtieq isir sindku ta’ Ruma.", "Barroso qal li huwa qed jitkellem mal-ex-Prim Ministru Taljan Mario Monti, li meta sema’ li hu (Barroso) ried isir sindku ta’ Ruma għax dan għandu uffiċċju sabiħ ħafna, qallu biex jinsiha għax Ruma hija mgħarrqa fid-dejn." ]

[ "10 persuni minn dawk imfejqa huma anzjani fosthom tlieta li għandhom aktar minn 80 sena.", "Is-Supretendent tas-Saħħa Pubblika, Charmaine Gauci, ħabbret li fl-aħħar 24 siegħa Malta għamlet 641 test u minn dawn wieħed biss irriżulta fil-pożittiv.", "Din kienet it-tieni ġurnata konsekuttiva li fiha Malta rreġistrat biss każ wieħed ġdid.", "Dan huwa raġel Libjan ta' 31 sena.", "Ir-raġel ma kellu l-ebda sintomi.", "Persuna waħda biss li tgħix miegħu tpoġġiet fi kwarantina.", "Aħbar pożittiva oħra hija li fl-aħħar 24 siegħa jirriżulta li fiequ wkoll 39 persuna oħra, liema persuni issa jibqgħu fi kwarantina għall-jiem li ġejjin.", "Fost dawk li fiequ hemm ħames persuni li għandhom bejn 60 u 69 sena, żewġ persuni li għandhom bejn 70 u 79 sena u tliet persuni li għandhom bejn 80 u 89 sena.", "Dan ifisser li l-każi attivi f'Malta huma ta' 241.", "Sa issa f'Malta saru 26,811 test.", "Minkejja li r-rata ta' każi l-ġodda qed tkun baxxa u anke minkejja li r-rata ta' trasmissjoni qed tonqos, Charmaine Gauci appellat biex għalissa kulħadd jibqa' jsegwi r-restrizzjonijiet.", "Fi kliemha, għad hemm persuni li jista' jkollhom il-virus fuqhom u għalhekk għalissa l-appell huwa biex kulħadd jibqa' d-dar, jekk joħroġ għall-bżonnijiet iżomm 'il bogħod minn persuni oħra u anke jkunu protetti l-persuni vulnerabbli.", "Liema se jkunu l-ewwel miżuri li jiġu rilaxxati?", "Mistoqsija liema miżuri se jkunu qed jiġu rrilaxxati, anke wara dak li qal ilbieraħ fil-Parlament il-Ministru għas-Saħħa Chris Fearne, Charmaine Gauci saħqet li għadha għaddejja l-analiżi fuq liema miżuri jistgħu jiġu rilaxxati.", "Tenniet li l-importanti huwa li anke wara li jiġu rrilaxxati dawn il-miżuri, irid jibqa' jkun hemm monitoraġġ għax fi kliemha, \"ma nistgħux nirriskjaw li jkollna firxa fil-popolazzjoni tagħna.\"", "Għalhekk saħqet li l-miżuri qed ikunu analizzati sew qabel dawn ikunu rilaxxati.", "Kemm għad hemm persuni fl-isptarijiet?", "Mistoqsija kemm hemm pazjenti rikoverati fl-isptarijiet, Gauci qalet li għad hemm pazjent wieħed rikoverat fit-Taqsima tal-Kura Intensiva, iżda l-kundizzjoni ta' dan l-anzjan tinsab f'qagħda stabbli.", "F'Mater Dei hemm ħames persuni oħra, 16 fl-isptar Boffa, 7 fl-isptar St. Thomas." ]

[ "Appell urġenti mill-Bank tad-Demm għal 66 borża demm tat-tip O Positive.", "Dan id-demm hu bżonnjuż ħafna, b'mod speċjali għal pazjenti li qed jirċievu t-trattament tal-kimoterapija u li ma jistgħux jistennew għat-trasfużjoni.", "Il-Bank qed jappella lil kull min għandu dan it-tip ta' demm, huwa f'saħtu u jista' jagħti d-demm, imur kemm jista' jkun malajr fiċ-Ċentru tal-Għoti tad-Demm ta' G'Mangia bejn illum u għada, bejn it-8.00am u s-6.00pm.", "Min imur biex jagħti d-demm huwa mfakkar jieħu miegħu il-karta tal-identità." ]

[ "Il-ftehim storiku bejn l-Iżrael, l-Emirati Għarab Magħquda u l-Bahrain ġie ffirmat fil-White House, f'Washington.", "Il-Prim Ministru Iżraeljan Benjamin Netanyahu u l-Ministru tal-Affarijiet Barranin tal-Emirati Għarab Magħquda u anki tal-Bahrain iffirmaw il-ftehim fil-preżenza tal-President Amerikan Donald Trump.", "Dan il-ftehim mistenni jżomm relazzjonijiet eċċellenti bejn l-Iżrael u ż-żewġ pajjiżi Għarab u diversi osservaturi politiċi sostnew li dan jitfa' iżjed pressjoni fuq il-Palestinjani biex ifittxu t-triq tal-paċi mal-Iżrael.", "Minkejja dan teżisti kritika li l-Iżrael ta' Netanyahu mhux ifittex biżżejjed li jkun hemm ftehim mal-Palestinjani" ]

[ "Repubblika titlob għat-tkeċċija immedjata ta' Chris Cardona mill-Partit Laburista", "Fi stqarrija l-għaqda Repubblika wissiet li meta jkun il-waqt mhux se tiddejjaq terġa tinżel fit-toroq biex tipprotesta kontra dawk li sejħet \"ħallelin u qattelin.\"", "L-istess għaqda saħqet illi l-Prim Ministru għandu, minnufih ikeċċi lil Chris Cardona mill-Partit Laburista.", "Pass, pass dak li ħareġ ilbieraħ", "Ilbieraħ fil-Qorti, waqt ix-xhieda tiegħu, Melvin Theuma saħansitra jgħid li darba Fenech qallu li Chris Cardona kien iddaħħal l-isptar għax kellu 'overdose.'", "\"Kien inkwetat minħabba l-qtil ta' Daphne.", "Fenech qalli li Cardona kien bela xi pinnoli u għalhekk kien iddaħħal l-isptar,\" saħaq Theuma.", "Jason Azzopardi li qed jidher parte civile għal Daphne Caruana Galizia kompla jistaqsi dwar ritratt li fih jidher raġel li allegatament għadda flus mingħand Cardona għal għand il-Fulu.", "L-Avukat Azzopardi staqsih jekk jafx lil din il-persuna.", "\"Dan kien il-persuna tat-350,000 li allegatament għaddew mingħand Cardona għall-Fulu?\"", "Theuma wieġeb fil-pożittiv u qal li ismu jibda bil-B.", "Skontu, dan kien l-intermedjarju bejn Cardona u l-Fulu.", "\"Mhux ċert min urini dan ir-ritratt jekk hux Johann jew Yorgen.", "Imma anke l-Pulizija urewni dan ir-ritratt.\"", "Azzopardi staqsih jekk dan kienx \"il-Bigli,\" iżda Theuma qallu li ma jafx għax qatt ma ltaqa' miegħu.", "Kompla jistaqsih jekk Mario Degiorgio (ħu l-aħwa Degiorgio) qattx semma' miegħu lil xi ħadd b'rabta mal-ġuri.", "\"Iva.", "Mario Degiorgio darba semma' lil David Gatt u qalli li sakemm ikun hemm il-ġuri, irid jipprepara 400.", "David Gatt kien bagħat messaġġ ma' xi ħadd li jekk l-aħwa Degiorgio kellhom jitfgħu l-ħtija fuq Cardona, kien joqtolhom,\" kompla jixhed Theuma.", "'Għadhom jaġixxu ta' mafja ... '", "Intant l-għaqda Repubblika fakket illi filwaqt li kulħadd hu preżunt innoċenti sakemm ippruvat ħati, \"ma ninsewx safejn wasslet l-impunità ta' Chris Cardona, l-istess bħall-impunità ta' Keith Schembri, li ġarrbu arrest ta' ftit sigħat f'Diċembru li għadda, u nħelsu qisu qatt ma ġara xejn.", "Dawn igiegħluna nsostnu li d-dikjarazzjonijiet ta' Cardona m'humiex prova ta' innoċenza.", "Huma prova li għadhom igawdu l-protezzjoni tal-gvern u għadhom jaġixxu ta' mafja - stat fi stat - li ma jista' għalihom ħadd\"", "\"Chris Cardona inqabad jigdeb aktar minn darba dwar ir-relazzjoni tiegħu ma' Alfred Degiorgio il-Fulu u l-partner legali ta' Chris Cardona, David Gatt, kien akkużat (u ma nstabx ħati) tal-istess serqa li għaliha kien akkużat Vince Muscat il-Koħħu.", "In-numru ta' Chris Cardona kien l-uniku numru , waħdu, imniżżel fuq 'burner phone' li ntrema' mill-moll mat-tinda tal-patata,\" tfakkar Repubblika." ]

[ "Il-Presidenza tal-Kunsill tal-Unjoni Ewropea li bħalissa fi tmum tagħha hemm pajjiżna qed tkompli twassal għal aktar riżultati, dan hekk kif il-Ministri Ewropej qablu fuq numru ta' miżuri ġodda li se jkunu qed jassistu lill-istati membri f'każijiet ta' terroriżmu.", "Id-Direttiva l-ġdida se tkun qed tippermetti infurzar fil-liġi biex l-awtoritajiet ġudizzjarji jkunu jistgħu jipprevjenu u jieħdu passi legali kontra individwi li jkunu qed jippjanaw attivitajiet terroristiċi.", "Dan ifisser li l-awtoritajiet tal-pajjiżi membri tal-Unjoni Ewropea se jkollhom l-għodda neċċessarja biex jaddattaw għall-isfidi ġodda li qed iġib miegħu t-terroriżmu.", "Ir-regoli l-ġodda jikkriminalizzaw numru ta' atti, fosthom li ċittadin jsegwi taħriġ jew isiefer għal skopijiet terroristiċi.", "B'dan il-ftehim milħuq tul il-Presidenza Maltija, l-awtoritajiet se jkunu jistgħu jieħdu ukoll passi legali kontra persuni li jassistu persuni oħra biex isiefru f'pajjiż ieħor għal skopijiet terroristiċi.", "Fil-kummenti tiegħu, l-Ministru Owen Bonniċi qal li b'dan il-ftehim, l-Unjoni Ewropea se tkun tista taffaċċja l-isfidi tat-terroriżmu, li aktar ma jgħaddi żmien aktar qed jiżdiedu, bl-aħjar mod.", "Huwa saħaq li b'dan il-ftehim l-Unjoni Ewropea qed twassal messaġġ ċar lil dawk li għandhom konessjonijiet terroristiċi, il-messaġġ li se jkunu qed jitwaqqfu milli jidħlu fil-pajjizi membri.", "\"Iżda sigurtà mingħajr rispett lejn id-drittijiet fundamentali mhux aċċettabli, u għalhekk dawn ir-regoli l-ġodda se jkunu qed isaħħu ukoll d-drittijiet għal vittmi ta' terroriżmu,\" spjega l-Ministru.", "Filfatt id-Direttiva isaħħaħ id-drittijiet ta' dawn il-vittmi, u tinkludi ukoll numru ta' servizzi li l-vittma huwa intitolat għalihom fosthom, li jingħata assistenza medika u psikoloġika immedjatament filwaqt li jirċievi assistenza legali.", "It-tisħiħ fis-sigurtà kienet propju waħda mill-prijoritajiet tal-Presidenza Maltija.", "Dan ifisser li l-Presidenza Maltija qed tkompli tikseb aktar riżultati li jagħmlu differenza fil-ħajja taċ-ċittadini Ewropej.", "Issa jmiss li din id-Direttiva tiġi ffirmata mill-Presidenza Maltija f'isem il-Kunsill tal-Unjoni Ewropea flimkien mal-Parlament Ewropew biex imbagħad tiġi ppublikata fil-Ġurnal Uffiċjali tal-Unjoni Ewropea u tidħol fis-seħħ 20 ġurnata wara." ]

[ "Għall-ħabta tal-11.15am saret serqa minn ħanut fi Triq il-Kbira, Ħal Balzan.", "Allegatament żewġ irġiel libsin hoodie daħlu fil-ħanut u serqu flus kontanti mill- cash register.", "Wieħed mill-irġiel kien allegatament armat b'arma tan-nar fil-mument li talab il-flus lil sid il-ħanut, mara ta' 73 sena.", "B'xorti tajba l-mara u l-klijenti li kienu fil-ħanut fil-ħin tas-serqa ma sofrew ebda ġrieħi.", "L-investigazzjonijiet tal-Pulizija għadhom għaddejjin." ]

[ "Ix-Shadwell Fire Station ta' Londra tat bħala donazzjoni vettur tat-tifi tan-nar lill-organizzazzjoni non-governattiva Għawdxija Emergency Response and Rescue Corps.", "Dan f'ċerimonja li sare fir-Renju Unit u li għaliha attendew il-Kummissarju Għoli ta' Malta għar-Renju Unit Norman Hamilton u l-Ministru tal-Intern u s-Sigurtà Nazzjonali Carmelo Abela.", "L-għotja saret waqt ċerimonja tal-ftuħ mill-ġdid tal-istazzjon mill-Prinċep Karlu ta' Wales.", "Il-Prinċep innifsu kien preżenti għall-okkażjoni." ]

[ "Id-Dukessa ta' Sussex illum qed tiċċelebra għeluq sninha.", "Messaġġ li tella' żewġha, il-prinċep Harry fuq Instagram , ġibed l-attenzjoni ta' ħafna.", "Fil-messaġġ li bagħat lil martu, il-prinċep Harry awguralha l-isbaħ xewqat, waqt li rringrazzjaha talli nqagħdet miegħu f'din l-avventura.", "Huma ddeskriveha bħala mara miraviljuża.", "Illum huwa jum aktar speċjali għal Meghan għaliex barra li għalqet 38 sena, din hi l-ewwel darba li qed tiċċelebra għeluq sninha bħala omm.", "Is-soltu membri tal-familja Rjali jiċċelebraw għeluq sninhom fil-privat.", "Żgur li d-dukessi ta' Sussex li se jqattgħu dan il-jum maċ-ċkejken tagħhom Archie.", "Ritratt: Business Times" ]

[ "Gausu Jabiru ta' 21 sena mill-Ghana li joqgħod il-Marsa weħel sentenza ta' 9 xhur ħabs u multa ta' €465 wara li nstab fil-pussess ta' tliet boroż mimlijin droga inkluż sitt iqratas kannabis.", "Il-Prosekuzzjoni mmexxija mill-Ispettur Anthony Xerri qalet li r-raġel instab b'ammont ta' ħaxixa tal-kannabis fi Ġnien Belvedere fil-Marsa.", "Inqtal ukoll kif instabet id-droga wkoll fil-post fejn joqgħod fil-Marsa stess.", "Jabiru wieġeb ħati għall-akkużi miġjuba kontrih." ]

[ "Ritratti impressjoni ppubblikati fl-aħħar sigħat juri l-mument li fih bajja fis-Siberja ntlaqtet minn maltempata kbira ta’ silġ fl-eqqel tas-sajf.", "L-għawwiema fil-bajja jidhru jitilgħu jiġru mill-baħar u jgħattu rashom hekk kif beda nieżelmis-sema silġ kbir daqs ballun tal-golf.", "F’filmat li xxandar fuq EuroNews, mara tinstema’ tgħid lis-sieħeb tagħha, “jekk immut, inħobbok”.", "Persuna oħra kienet kwotata tgħid minn The Siberian Times li kienu qishom qegħdin jintlaqtu minn tiri mis-sema.", "Kien attakk mas-smewwiet,” qalet persuna oħra meta t-temperatura dakinhar kienet ta’ 37 grad celcius.", "Hekk kif beda nieżel silġ kbir u b’veloċità qawwija, bosta tfal instemgħu jibku u jwerżqu bil-biża’ waqt li oħrajn raw kif għamlu biex fittxew xi ftit tar-rifuġju mill-blalen tas-silġ li bdew neżlin mis-sema." ]

[ "Il-Partit Demokratiku jgħid li l-Gvern għandu jirriforma l-istrutturi u l-entitatijiet responsabbli għas-saħħa", "\"Il-perċezzjoni tal-pubbliku dwar il-kura qed tinbidel.", "Il-pilastri ta’ aċċess ekwu, ta’ kwalità, u sostenibbli jinsabu taħt pressjoni.\"", "Hekk sostna l-Partit Demokratiku fi stqarrija fa'reazzjoni għar-rapport tal-Ombidsman.", "Il-PD sostna li l-effetti ħżiena ta’ \"servizz tal-customer care politikament partiġġjan mhux biss barra minn loku, imma qed jaffettwa s-sistema tas-saħħa b’mod negattiv.\"", "“Jidher ċar li l-Gvern għandu jirriforma l-istrutturi u l-entitajiet responsabbli għas-saħħa.", "Ir-rapport tal-Ombudsman qed jiġi injorat ripetutament u b’arroganza,” stqarr Anthony Buttigieg.", "\"Id-drittijiet tal-pazjenti u s-sigurtà għadhom mhumiex rikonoxxuti legalment anki jekk ġew stabbiliti fl-Att dwar is-Saħħa (2013).", "Hemm bżonn li jitwaqqaf Tribunal sod għal Reviżjoni Amministrattiva flimkien mal-Amministrazzjoni ta’ Ġustizzja sabiex ilmenti dwar servizzi u protokolli ġestiti ħażin jistgħu jiġu milqugħa.", "Dan huwa stipulat fil-Patients’ Charter Rights tal-Att dwar is-Saħħa.  Tkun ċertament struttura oħra li tiżgura kura tas-saħħa ta’ kwalità,” stqarr l-On Godfrey Farrugia.", "Il-Partit Demokratiku nnota li għandna bżonn bidla radikali fl-attitudni kulturali fil-Ministeru." ]

[ "Vitals Global Healthcare ċaħdu allegazzjonijiet li saru kontra d-direttur Ram Tumuluri.", "VGH ċaħdu kategorikament dak li ntqal fuq ċertu mezzi tax-xandir, speċifikament li Tumuluri huwa investigat fuq frodi jew li għandu każijiet pendenti b'rabta ma negozju li seta' għamel fil-passat.", "Fi stqarrija l-kumpanija qalet li twettaq investigazzjonijiet bir-reqqaa b'mod regolari fuq kull membru tal-eżekuttiv u diretturi tagħha.", "Sa llum, wara kull stħarriġ li sar dwar Tumuluri irriżulta li m'hemm xejn xi jqajjem suspetti, u li m'hemm xejn mill-allegazzjonijiet li qed jissemmew.", "VGH temmen li qabel kull allegazzjoni toħroġ fil-pubbliku, għandu jkun hemm verifika tal-fatti, u mhux sempliċement ikunu ripetuti akkużi mhux sostanzjati minn sorsi li mhux ta' min wieħed joqod fuqhom.", "Tumuluri se jkompli jkollu rwol importanti bħala direttur fi ħdan l-organizazzjoni, jikkontribwixxi lejn it-tkabbir ta' VGH u s-suċċess fil-qasam tas-saħħa.", "VGH se tibqa' iffokata fuq li tipprovdi servizz tas-saħħa li minnu jibbenefika l-poplu Malti u Għawdxi.", "Issa jikkonsidra dawn il-kwistjonijiet \"kapitlu magħluq\"." ]

[ "Hekk kif bħalissa ninsabu f'pandemija, bosta koppji pposponew it-tieġ tagħhom.", "Iżda l-COVID-19 ma qatgħetx qalb Leanne u Matthew Cassar li żżewġu xorta waħda.", "Minkejja li żżewġet f'ċirkostanzi kemmxejn differenti minn kif aħna mdorrijin, Leanne ddeċidiet li tilbes libsa bajda xorta waħda.", "Il-qassis li żewwiġhom, Fr Chris Ellul, ikkonferma dan fuq il-midja soċjali filwaqt li fisser l-apprezzament għall-ħbiberija tagħhom kemm waqt mumenti sbieħ kif ukoll f'mumenti diffiċli.", "Fr Chris irringrazzja lil Leanne tal-ferħ, is-sapport, sinċerità u s-sensittività tagħha.", "Filwaqt lil Matthew irgrazzjah għall-għajnuna u l-ħbiberija.", "Huwa awguralhom ħafna snin flimkien." ]

[ "Għal Għawdex iktar nadif – din hija t-tema ta’ inizjattiva tal-Ministeru għal Għawdex, li għandha toffri opportunità lil persuni li huma inattivi u tħajjarhom jidħlu fid-dinja tax-xogħol.", "L-iskema ‘Cleaner and Greener Gozo’, qed issir b’kollaborazzjoni mal-Korporazzjoni tax-Xogħol u t-Taħrig.", "Fl-ewwel gimgħa tal-iskema ġew involuti diversi setturi bhal dak edukattiv, privat u anke NGO’s.", "Il-Ministru għal Għawdex Anton Refalo qal li fi tmiem din il-ġimgħa l-gżejjer Maltin ingħaqdu ma 20 pajjiż ieħor fil-Mediterran li ħadmu fuq l-inizjattiva biex pajjiżhom ikun iktar nadif.", "B’kobor ta’ 67 kilometru kwadru u 31,000 resident, Għawdex għandu l-karattru tipiku -b’ inqas bini minn Malta u b’iktar kampanja fi tmiem il-ġimgħa biex postijiet l-iktar frekwentati għas-sbuħija naturali tagħhom, jibqgħu attraenti u iktar indaf.", "Għalhekk sar xogħol ta’ tindif fir-Ramla l-Ħamra, x-Xlendi, Marsalforn u Ħondoq ir-Rummien – ilkoll bajjiet li huma kalamita għal min ifittex is-sbuħija naturali tal-kosta Għawdxija.", "It-tindif ma żammx biss mal-kosta imma niżel anke taħt wiċċ il-baħar bil-ħidma volontarja fost oħrajn ta’ għadd ta’ ċentri tad-diving li taw daqqa t’id biex jinżamm il-baħar nadif." ]

[ "WEEE Malta, l-iskema awtorizzata għall-ġbir ta' skart elettroniku introduċiet is-servizz tal-WEEE Trolleys – Collection Points f'Għawdex.", "Il-WEEE trolleys qed iservu ta' servizz għar-residenti kollha biex ikunu jistgħu jiddisponi mill-iskart elettroniku ta' daqs żgħir.", "Skart elettroniku żgħir ifisser bħal ktieli, cables, laptops, hairdryers u ħafna oġġetti li jintużaw fid-djar.", "L-ewwel trolleys f'Għawdex jinsabu fi ħdax–il Kunsill Lokali.", "Dawn huma l-Għarb, Munxar, Żebbuġ, Rabat, Xagħra, Xewkija, Għajnsielem, Qala, Għasri, Kerċem u San Lawrenz.", "WEEE Malta għalhekk issa għandha Trolley f'42 lokalita' minn 68 Lokalita' f'Malta u Għawdex.", "WEEE Malta qed tforni il-WEEE Trolleys lil kumpaniji privati u entitajiet kbar li jħaddmu numru konsiderevoli ta' nies biex dan is-servizz ikun iktar eqreb tal-ħtiġijiet tan-nies.", "Il-Kap tal-Operat ta' WEEE Malta, Sergio Mallia qal li dan is-servizz intlaqa' tajjeb ħafna minn diversi residenti tant li f'xahrejn WEEE Malta bgħattlet iktar minn 50 trolley fil-Kunsilli Lokali.", "Il-materjal li jinġabar qed ikun iddepożitat f'faċilitajiet apposta li għandhom il-permess tal-Awtorità tal-Ambjent u r-Riżorsi biex jiżmantellaw, jittrattaw u jirriċiklaw l-iskart elettroniku." ]

[ "...dan wara li l-Maġistrat Anthony Vella nħatar Imħallef", "Skont sorsi li tkellmu mas-sit", "MaltaToday", "qalu li l-inkjesta dwar il-qtil ta’ Daphne Caruana Galizia għaddiet f’idejn il-Maġistrat Neville Camilleri wara li l-Maġistrat Anthony Vella se jinħatar uffiċjalment Imħallef illum waranofsinhar.", "L-Ewroparlamentari Ana Gomes, Sven Giegold u David Casa kienu wrew it-tħassib tagħhom dwar il-fatt li Vella indika li seta’ jinħatar Imħallef.", "Mal-gazzetta", ", Ana Gomes kienet qalet li kien", "Anthony Vella stess li qalilhom li kien se jgħaddi mill-proċess tal-għażla", "u kienet saħqet li dan se jfisser li l-inkjesta kważi kważi se tibda mill-bidu.", "L-inkjesta kienet għaddiet f’idejn il-Maġistrat Vella wara li l-familjla Caruana Galizia ma kinitx qablet li tkun il-Maġistrat Consuelo Scerri Herrera li tmexxi l-investigazzjoni.", "Scerri Herrera kienet inzertat il-Maġistrat tal-Għadda dakinhar li seħħ il-qtil ta’ Caruana Galizia, fis-16 ta’ Ottubru li għadda.", "Hija wkoll se tkun maħtura Imħallef aktar tard illum.", "Neville Camilleri kien inħatar Maġistrat lura fl-2011.", "Huwa kien il-Maġistrat li quddiemu tressqu t-tlett irġiel akkużati bil-qtil ta' Daphna Caruana Galizia, f'Diċembri li għadda.", "Kif jiġri normalment, il-każ imbagħad għadda f'idejn Maġistrat ieħor biex jisma' l-kumpilazzjoni ta' evidenza.", "Din għadha għaddejja quddiem il-Maġistrat Claire Stafrace Zammit." ]

[ "LIVERPOOL…………………….", "0", "A. Becker, T. Alexander-Arnold, J. Matip, Fabinho, A. Robertson, G. Wijnaldum, J. Henderson, N. Keita (J. Milner 76’), M. Salah, S. Mane, R. Firmino (D. Origi 76’)", "BAYERN MUNICH…………..", "0", "M. Neuer, J. Kimmich, N. Süle, M. Hummels, D. Alaba, T. Alcantara, J. Martinez, S. Gnabry (Rafinha 90’), J. Rodriguez (R. Sanches 88’), K. Coman (F. Ribery 81’), R. Lewandowski", "Imwissija:", "J. Kimmich 27’ (B), J. Henderson 55’ (L)", "Referee:", "Gianluca Rocchi (Italja)", "Draw ta’ 0-0 f’Anfield bejn Liverpool u Bayern Munich f’dik li kienet l-ewwel logħba li Liverpool ma rebħux f’darhom fiċ-Champions League f’dan l-istaġun.", "Għalkemm jista’ jitqies bħala riżultat utli għat-tnejn, Bayern Munich jistgħu joħorġu ftit aktar kunenti mil-logħba minħabba li ma tilfux barra minn darhom.", "Iżda fl-istess ħin il-Ġermaniżi ma rnexxielhomx jiskorjaw u jekk jispiċċaw fi draw bil-gowls ikunu eliminati.", "Bayern Munich setgħu fetħu l-iskor fis-16-il minuta meta ħadu l-pussess qrib il-kaxxa wara żball ta’ Alisson, iżda x-xutt finali ta’ Kinglsey Coman għadda barra.", "Liverpool kienu perikolużi tmien minuti wara b’daqqa ta’ ras ta’ Mohamed Salah li għaddiet ftit barra wara kross mix-xellug.", "Ċans tajjeb għal Sadio Mane fit-33 minuta meta xutt ta’ Naby Keita kien blokkat u spiċċa għandu iżda minn pożizzjoni ċentrali fil-kaxxa xxuttja barra.", "Risposta ta’ Bayern erba’ minuti wara b’xutt fil-baxx ta’ Serge Gnabry li kien imdawwar f’korner minn Alisson.", "Liverpool setgħu jagħlqu t-taqsima minn fuq b’okkażjoni fl-40 minuta bi kross mix-xellug għan-nofs lejn Joel Matip li l-konklużjoni tiegħu minn qagħda ideali għaddiet barra.", "It-tieni taqsima kienet nieqsa mill-azzjonijiet, bl-aħjar okkażjoni indirizzata fil-lasta tasal fid-59 minuta b’xutt minn barra l-kaxxa ta’ Gnabry li għadda ċentimetri fuq il-lasta." ]

[ "Waqt li Maltin tista’ tgħid li ssibhom f’kull rokna tad-dinja hekk kif proprju rrapportajna aktar kmieni dalgħodu, mill-banda l-oħra f’pajjiżna hawn jaħdmu eluf ta’ ħaddiema li tista’ tgħid ġejjien mill-erbat ijieħ tad-dinja.", "Fil-fatt minn statistika li tqiegħdet fuq il-mejda tal-Kamra, jaħdmu fostna hawn persuni mill-Benin (2), Chad (4), Kosta tal-Ivorju (5), Panama (2), Seychelles (1), Kazahkhstan (4), Tajlandja (56) u l-Vietnam (15)", "Mistoqsi mid-deputat Etienne Grech jgħid kemm hawn ħaddiema f’Malta minn pajjiżi tal-UE u pajjiżi barra mill-UE, il-Ministru Evarist Bartolo qal li f’Ottubru li għadda kien hawn 15,094 persuna li huma impjegati  fuq bażi fultajm u partajm.", "Il-Ministru Bartolo qal li minn dawn 9,670 persuna ġejjin minn pajjiżi tal-Unjoni Ewropea filwaqt li 5,424 persuna huma minn barra mill-Unjoni Ewropea.", "L-istess statistika turi li l-akbar għadd ta’ ħaddiema f’pajjiżna huma mir-Renju b’1,937 u jsegwu t-Taljani b’1,543.", "Mill-banda l-oħra l-akbar ammont ta’ ħaddiema f’Malta barra mill-UE ġejjin mill-Filippini b’893 u jsegwu s-Serbi b’568.", "Pajjiżi membri fl-Unjoni Ewropea", "Renju Unit", "1,937", "Italja", "1,543", "Bulgarija", "878", "Ungerija", "615", "Spanja", "599", "Pajjiżi barra mill-Unjoni Ewropea", "Filippini", "893", "Serbja", "568", "Cina", "454", "Eritrea", "291", "Indja", "230", "http://www.tvm.com.mt/news/il-maltin-jghixu-kwazi-kullimkien-fid-dinja/" ]

[ "BALZAN……………………… 1   PIETÀ H………………………….", "0", "Balzan:", "S. Sultana, I. Bozovic, M. Johnson, S. Bezzina (Y. Miyamoto 82’), J. Grioli (E. Serrano Valero 46’), U. Ljubomirac, D. Camilleri, A. da Paixao Alves, A. Effiong, R. Correa (S. Cipriott 64’), A. Majdevac", "Pietà:", "N. Vella, T. Ose, C. Grech, A. Machedo Neto, T. Bartolo, N. Pace Cocks (C. Bouvet 91’), J. Artiaga (J. Ghio 87’), S. Nakamura (N. Pisani 78’), I. Jalo, J. Busuttil, P. Chimezie", "Imwissija:", "P. Chimezie 70’ (P)", "Skorja:", "A. Effiong 85’ (B)", "Referee:", "Darryl Agius", "Assistenti Referees:", "Roberto Vella, Duncan Spencer", "Il-Mument Plejer tal-logħba:", "Alex da Paixao Alves (Balzan)", "Balzan batew iżda finalment ħadu dak li riedu, tliet punti li bihom jinsabu momentarjament waħedhom fil-quċċata bi 12-il punt.", "Pietà għal darba oħra kellhom prestazzjoni pożittiva, iżda għadhom ma dawrux il-prestazzjonijiet f’punti, fejn anki fallew penalty lejn it-tmiem.", "Balzan ħolqu l-ewwel azzjoni fl-20 minuta meta Alfred Effiong qassam lejn Andrija Majdevac li qata’ għan-nofs mix-xellug u prova b’xutt fuq it-tieni lasta li ħabat mal-wieqfa.", "Reazzjoni minn Pietà li minuta wara kellhom azzjoni li setgħet tintemm aħjar, b’Takaki Ose jqassam tajjeb fl-ispazju lejn Juan Manuel Artiaga li iżda x-xutt fil-baxx tiegħu kien salvat minn Sultana.", "Żewġ minuti wara Jan Busuttil ħarab tajjeb u qassam lejn Shunsuke Nakamura li ra x-xutt tiegħu jkun salvat minn sieq Steve Sultana.", "Balzan kellhom ftit aktar inizjattiva iżda kien biss fil-41 minuta li ħolqu periklu, b’xutt minn barra l-kaxxa ta’ Alex da Paixao li kien blokkat minn Vella.", "Il-kowċ ta’ Balzan daħħal lil Elkin Serrano Valero flok Justin Grioli biex jagħti aktar spinta fuq ix-xellug permezz ta’ Steve Bezzina.", "Fil-55 minuta kien Riccardo Correa li prova b’xutt imdawwar minn barra l-kaxxa li ġiegħel lil Vella jsalva bi ftit diffikultà.", "Balzan resqu qrib il-gowl tal-vantaġġ fit-62 minuta b’Vella jsalva xutt ta’ Uros Ljubomirac biex mir-rebound, ix-xutt ta’ Effiong kien mbiegħed fuq il-linja minn Christian Grech.", "Żewġ minuti wara, xutt ta’ Jan Busuttil kien imdawwar f’korner minn Sultana.", "It-tim ta’ Micovic kompla jattakka u fid-79 minuta minn free-kick, id-daqqa ta’ ras ta’ Michael Johnson għaddiet ftit barra.", "Minuta wara, Neil Pace Cocks seta’ skorja għal Pietà iżda minn qagħda xxuttja fjakk.", "Balzan skorjaw dak li ħasbu li ta t-tliet punti meta ALFRED EFFIONG għeleb lil Nicky Vella b’xutt fil-baxx, iżda kien proprju fit-93 minuta li Pietà kellhom l-aqwa opportunità li jġibu d-draw meta ngħataw penalty wara li Michael Johnson waqqa’ lis-sostitut Clyde Bouvet fil-kaxxa.", "Mill-11-il metru nkariga ruħu Christian Grech li iżda kellu x-xutt ċentrali salvat minn Sultana." ]

[ "L-Uffiċċju tal-Kummissarju tat-Taxxi qed iwissu dwar scams li qed jintbagħtu b’imejls u anke ittri", "L-Uffiċċju tal-Kummissarju tat-Taxxi qed iwissu dwar scams", "li jintbagħtu b’imejls", ",", "ittri u mezzi oħra ta’ kommunikazzjoni fejn tista’ tintalab informazzjoni fir-rigward tal-VAT jew taxxa.", "Fi stqarrija, il-Kummissarjat għat-Taxxi qed javża biex dawn it-talbiet għall-informazzjoni, li jistgħu jintalbu minn żmien għal żmien, jiġu injorati.", "F’każ ta’ xi dubju jista’ jsir kuntatt fuq in-numru 144 fir-rigward tan-negozju u 153 (freephone) fil-każ taċ-ċittadin u tingħata struzzjoni meħtiega mill-uffiċjali tad-Dipartiment.", "L-Uffiċċju tal-Kummissarju tat-Taxxi jaġġorna regolarment is-sit elettroniku tiegħu bi struzzjonijiet relatati ma’ dawn is-scams." ]

[ "'Din hija l-liġi tal-bulldozer' - jgħid Cassola hekk kif jesiġi li tittieħed azzjoni kontra s-CEO ta' Infrastructure Malta Frederick Azzopardi", "Il-kandidat indipendenti Arnold Cassola fetaħ rapport kriminali għand il-pulizija illi fih qed jitlob li jkun investigat u jittieħdu passi kontra Fredrick Azzopardi - CEO ta' Infrastructure Malta, għal ksur tal-liġijiet ambjentali.", "L-ilment huwa dwar xogħolijiet mhux awtorizzati mill-istess entità f'Wied Qirda, limiti ta' Ħaż Żebbuġ, fejn passaġġ kien imwessa' u sar bit-tarmak.", "Cassola qal illi t-topografija tal-wied inbidlet u li dan kollu sar mingħajr permessi.", "Cassola, fi stqarrija sostna illi anke jekk l-Awtorità għall-Ambjent u Riżorsi (ERA) ħarġet ordni biex ix-xogħol jieqaf f'Novembru li għadda, ix-xogħolijiet komplew u Infrastructure Malta issa fetħet appell kontra l-ordni tal-ERA.", "\"Dawn l-azzjonijiet huma ksur tal-Att dwar il-Protezzjoni tal-Ambjent,\" qal Cassola li sostna illi fejn jirrigwarda l-ambjent teżisti arja ta' impunità fil-pajjiż.  \"Ma titwemminx li uffiċjal bħal Azzopardi jista' jawtorizza xogħolijiet fuq wied protett,\" jisħaq il-kandidat indipendenti.", "\"Din hija l-liġi tal-bulldozer.", "Azzopardi għandu jħallas għall-ħsarat li għamel minn butu għal dan l-attakk ambjentali,\" temm jgħid Cassola.", "Lura f'Novmebru li għadda ħaddiema ta' Infrastructure Malta kienu sfidaw ordni tal-ERA biex iwaqqfu dawn ix-xogħolijiet.", "Fil-fatt, minkejja li l-ERA waħħlet l-ordni mal-makkinarju, l-ħaddiema neħħew din l-ordni u komplew għaddejjin bix-xogħol.", "F'punt minnhom kellhom jissejħu l-pulizija wara illi uffiċjali tal-ERA reġgħu ordnaw lill-ħaddiema jieqfu, ordni li reġgħet kienet injorata." ]

[ "Ir-raġel qed iwieġeb mhux ħati li kien fil-pussess ta' droga u li ma kinitx għall-użu personali tiegħu", "Raġel li ma għandux dar u li kien arrestat fi skola primarja fejn kien qed jorqod, tressaq il-Qorti dalgħodu akkużat li kellu fuqu żewġ kilogrammi ħaxixa tal-kannabis u 160 pinnola ecstasy.", "Ir-raġel kien arrestat fl-Imsida wara li l-Pulizija kellha għadd ta’ rapporti. Jidher li din l-iskola ilha magħluqa għal diversi xhur.", "Ir-raġel li għandu 35 sena, inżamm arrestat anke jekk qed iwieġeb mhux ħati.", "Huwa tressaq quddiem il-Maġistrat Audrey Demicoli akkużat li kien fil-pussess tad-droga u li ma kinitx għall-użu personali tiegħu.", "Kien akkużat ukoll li kien fil-pussess tad-droga f’inqas minn 100 metru ‘l bogħod minn skola." ]

[ "Il-Korp tal-Pulizija jirreferi għall-artikli li dehru aktar kmieni llum fil-mezzi tax-xandir online, akkumpanjati b’ritratti, ta’ grupp kbir ta’ żgħażagħ li dehru fuq il-blat fiż-żona magħrufa bħala l-Exiles, f’Tas-Sliema, il-bieraħ filgħaxija.", "F’dawn l-artikli kien allegat illi minkejja li saru żewġ telefonati lill-Pulizija fl-Għassa ta’ Tas-Sliema sabiex jmorru fuq ilpost, il-Pulizija baqgħu qatt ma tfaċċaw.", "Il-Korp tal-Pulizija jiċħad dawn l-allegazzjonijiet hekk kif il-Pulizija marru fuq il-post darbtejn, meta saru t-telefonati fl-Għassa.", "Il-Korp jispjega li għall-ħabta tad-disgħa u nofs ta’ bil-lejl, il-Pulizija tad-Distrett irċevew telefonata, li hemm grupp ta’ persuni li nġabru fl-Exiles jorganiżżaw party.", "Fuq ilpost marru l-Pulizija, iżda malli l-persuni li kienu fuq il-blat indunaw bihom, dawn ħarbu minn fuq il-post, f’direzzjonijiet differenti.", "Madwar siegħa wara, għall-ħabta tal-ħdax, il-Pulizija rċeviet rapport ta’ miġemgħa oħra ta’ persuni li reġgħu marru fil-post sabiex ikomplu bil-party.", "Din id-darba fuq il-post marru il-Pulizija tad-Distrett, flimkien mal-Pulizija tar-Rapid Intervention Unit (RIU), iżda l-persuni mill-ġdid ħarbu meta raw il-Pulizija.", "Il-Pulizija baqgħu fuq il-post għal ħin twil, iżda ħadd ma rritorna." ]

[ "Charlot Gauci ingħata sentenza ta' sentejn ħabs sospiżi għal 4 snin, u kien ordnat iħallas lura €10,000 wara li ammetta l-akkużi ta' frodi miġjuba kontrih.", "Fis-smiegħ tat-Tnejn, fil-Qorti deher ukoll it-tabib Ray Fenech, li ħareġ 27 ċertifikat mediku biex Charlot Gauci ma jidhirx il-Qorti dwar kawża ta' frodi.", "It-Tabib Fenech qal li Gauci jbati minn attaki ta' paniku u dizordni fil-personalità.", "Meta l-Maġistrat Joe Mifsud staqsieh jinvista lill-akkużat qabel ma joħroġlu ċ-ċertifikati, it-tabib wieġeb li Gauci kien imur il-klinika tiegħu.", "Il-Qorti aċċettat din l-ispjega, iżda ma ħassithiex konvinta li din il-prattika mhux waħda komuni, u li tista' xxekkel il-kors tal-Ġustizzja.", "B'hekk, il-Maġistrat Mifsud qal li mhux se jaċċetta aktar ċertifikati, u li t-tobba se jissejħu biex jixhdu dwar il-kundizzjonijiet tal-pazjenti tagħhom fil-Qorti.", "Charlot Gauci ammetta l-akkużi ta' frodi miġjuba kontrih." ]

[ "The first MCESD meeting of the new legislature met this afternoon under the chairmanship of Mr John Bencini.", "Present also for this first meting was Minister for Social Dialogue, Consumer Affairs and Civil rights Dr Helena Dalli.", "In her first" ]

[ "Aġġornata", "Ir-rapport tal-inkjesta dwar l-indħil minn żewġ Ministri fil-każ tat-traffikar tad-droga f’Għawdex ilu Kastilja minn nhar it-Tnejn", "Ibqgħu sewgu netnews.com.mt għal aktar dettalji esklussivi minn dak diskuss waqt il-laqgħa tal-Kabinett tal-Gvern ilbieraħ filgħodu", "netnews.com.mt jista’ jiżvela b’mod esklussiv li r-rapport ta’ inkjesta dwar l-indħil minn żewġ Ministri fil-każ tat-traffikar tad-droga ilu Kastilja minn nhar it-Tnejn li għadda u li l-istess rapport kien diskuss waqt il-laqgħa tal-Kabinett ilbieraħ filgħodu.", "netnews.com.mt jista’ jikkonferma li d-diskussjoni waqt il-Kabinett kienet waħda taħraq u dan għaliex is-swaba kollha jippuntaw lejn żewġ Ministri li ltaqgħu ma’ missier wieħed mit-traffikanti tad-droga u li wara l-laqgħa, nbidlu l-istatements tant li dawn iż-żewġ traffikanti tad-droga ma tressqux il-Qorti.", "L-inkjesta saret mill-kandidat tal-Partit Laburista John Vassallo u kellha tkun lesta sal-lum, l-Erbgħa 5 ta’ April.", "Iżda, kif qed jiżvela dan is-sit, din l-inkjesta ilha lesta jumejn, tant li ngħaddiet lill-Prim Ministru nhar it-Tnejn li għadda.", "Sa issa, Muscat għadu ma lissen ebda kelma minn meta ngħatalu r-rapport ta’ inkjesta, iżda kull darba mistoqsi dwar dan il-każ, dejjem ħarab milli jwieġeb.", "Dwar din l-istorja żvelata, NET News ħa l-ewwel kummenti tal-Prim Ministru Joseph Muscat, li deher mifxul bil-mistoqsija.", "Flok wieġeb, Muscat infexx jgħajjar lil NET News.", "Ara x’qalilna fl-artiklu ppubblikat hawn", "Ilbieraħ, waqt il-programm Mhux Għax Jimpurtani, l-Kap tal-Partit Nazzjonalista Simon Busuttil qal li din l-inkjesta mistennija tkun whitewash.", "Sal-lum, kemm il-Ministru Anton Refalo kif ukoll il-Ministru Manuel Mallia, li dakinhar kien il-Ministru tal-Pulizija ċaħdu li huma kienu preżenti għal din il-laqgħa jew li huma kienu nvoluti f’dan l-iskandlu.", "Anke s-Segretarju Parlamentari Justyne Caruana ċaħdet li hi kienet involuta, u dan wara li kienet qed tixxerred ittra anonima li kienet qed timplikaha f’dan il-każ.", "Malli faqqa’ dan l-iskandlu nhar il-Ħadd 26 ta’ Frar, il-Prim Ministru ħatar inkjesta li l-ewwel kienet immexxija mill-Avukat Frank Testa, li iżda rriżenja wara li ġew esposti numru ta’ Tweets li kien għamel favur il-Partit Laburista u kontra l-Partit Nazzjonalista.", "Imbagħad, il-Prim Ministru kien ħatar lill-kandidat tal-Partit Laburista John Vassallo, iżda ma kienx ippubblika t-termini ta’ referenza.", "Wara pressjoni kbira mill-Partit Nazzjonalista, fl-24 ta’ Marzu, ġew ippubblikati t-termini ta’ referenza.", "Fis-siegħat li ġejjin, netnews.com.mt se jkun qed jippubblika dettalji esklussivi mill-laqgħa tal-Kabinett tal-bieraħ filgħodu, b’rabta mar-rapport ta’ inkjesta dwar l-indħil minn żewġ Ministri fil-każ tat-traffikar tad-droga t’Għawdex.", "Segwi hawn id-dettalji tal-iskandlu tal-indħil ta’ politiċi tal-Gvern Laburista fil-każ tat-traffikar tad-droga f’Għawdex:" ]

[ "Il-kappella ddedikata lil Santu Kristu f'Ħal Għaxaq se tiġi rrestawrata mid-Direttorat tar-Restawr li jaqa' fi ħdan il-Ministeru għall-Ġustizzja, Kultura u Gvern Lokali.", "\"Din il-kappella se tiġi restawrata grazzi għall-Iskema ta' Xogħlijiet ta' Restawr għall-Kunsilli Lokali, hekk kif reċentement nedejna il-ħames sejħa ta' applikazzjonijiet għal din l-iskema.", "L-impenn tagħna lejn il-wirt lokali huwa mmanifestat f'dawn l-inizjattivi, hekk kif nimirħu biex inkomplu nsaħħu l-wirt tanġibbli tagħna permezz ta' restawr u interventi ta' siti u monumenti storiċi.", "Il-lokalitajiet tagħna huma miżgħuda b'dawn tal-aħħar, u permezz ta' dawn il-proġetti, aħna qegħdin niddeddikaw ruħna biex insaħħu l-prodott kulturali,\" qal il-Ministru għall-Ġustizzja, Kultua u Gvern Lokali Owen Bonnici waqt iż-żjara tiegħu.", "Ħmieġ u qoxra sewdenija akkumulaw fil-partijiet fejn ma jiġux maħsula bix-xita u t-tmermir tal-wiċċ tal-ġebla huwa preżenti f'kull parti tal-faċċata, speċjalment dik tan-Nofsinhar.", "Iz-zuntier esperjenza tmemir konsiderevoli fit-tessut tal-wiċċ tiegħu.", "Ix-xogħlijiet segwenti qegħdin jiġu proposti biex isiru waqt dan l-intervent tal-faċċati u z-zuntier: tindif bil-galbu bi xkupilji niexfa.", "Il-kisi se jitneħħa, u fejn hu possibbli, jsir rikostituzzjoni tal-ġebel rvinat, fejn plastic repair b'taħlita ta' ġir apposta se tintuża.", "Fili miftuħa se jitnaddfu u jiġu mimlija.", "Xogħol fil-ġebla dekorattivu skoplit li huwa mitluf jew mmermer ħafna se jiġu mibdula billi jintużaw mudelli apposta.", "Il-kappella nbniet fl-1852 fuq is-sit ta' niċċa dedikata lil Santu Kristu li saret fl-1807.", "Il-kappella nbniet permezz ta' donazzjonijiet mill-abitanti ta' Ħal Għaxaq, kif ukoll minn benefatturi li jgħixu lil hinn mir-raħal.", "Il-kappella kienet disinjata minn Francesco Carabott, Kapu Mastru miż-Żejtun.", "Il-kappella għandha 2 kampnari u koppla, u hija ta' stil barokk." ]

[ "Żewġt irġiel oħra jitilfu ħajjithom kawża tal-COVID.", "L-ewwel każ huwa ta' anzjan ta' 86 sena, li ddaħħal l-Isptar Mater Dei fl-1 ta' Novembru u ġie kkonfermat pożittiv għall-Covid-19 dakinhar stess miet aktar kmieni llum f'Mater Dei.", "Fit-tieni każ, anzjan ta' 87 sena ddaħħal l-Isptar Mater Dei fl-1 ta' Novembru u ġie kkonfermat pożittiv għall-Covid-19 l-għada, it-2 ta' Novembru.", "Hu wkoll miet aktar kmieni llum.", "Għal darb'oħra l-Ministeru tas-Saħħa ħass li għandu jżid li l-anzjani kienu jbatu minn mard kroniku ieħor." ]

[ "L-Universita’ ta’ Malta fetħet il-bibien għal sena akkademika ġdida b’aktar minn 11,200 student se jsegwu wieħed mis-777 kors li qed toffri l-Università din is-sena.", "Fil-Junior College hemm qrib l-2,500 student ieħor.", "Ir-Rettur innifsu din is-sena se jmur lura fuq il-bankijiet mal-istudenti billi se jidħol għall-Programm fl-Arti u x-Xjenzi Liberali li jagħti l-opportunita lill-istudenti li jistudjaw bil-pass tagħhom.", "Qal li formalment hu student tal-Universita’ pero m’hemmx kunflitt ta’ interess għax l-eżamijiet mhux se jagħmilhom imma se jattendi bażikament għax jinteressah ix-xogħol.", "Ħabrek, żbalja, tgħallem… irnexxi, ikber… għix!", "Għar-Rettur tal-Università ta’ Malta, l-Professur Juanito Camilleri dawn is-sitt kelmiet kienu ta’ siwi kbir għalih f’ħajtu u esprima l-feħhe, li għandhom ikunu wkoll għal ħajjet l-istudenti wkoll.", "Dawn is-sitt kelmiet jiffurmaw it-tema magħżula għal din is-sena akkademika li tkellem dwarha r-Rettur tal-Università waqt iċ-ċerimonja tal-bidu tas-Sena Akkademika 2014-2015.", "Huwa nkoraġixxa lill-istudenti biex iħabirku, jkunu biżlin u jfittxu lil hinn minn dak li jħossuhom komdi bih.", "Fakkarhom li m’hemmx għalfejn wieħed jistħi jekk jiżbalja għax dan hu parti naturali u essenzjali ta’ ħajja bieżla u impenjata, filwaqt li sostna li tkun tal-mistħija biss meta wieħed ma jagħmilx l-almu tiegħu.", "Kompla li wieħed jitgħallem mill-iżbalji tiegħu u jħadden l-għerf miksub bħala riżultat.", "Ir-Rettur qal li t-tagħlim huwa esperjenza intima u mhux mistier kosmetiku u artifiċjali.", "Li wieħed jirnexxi u jilħaq l-għanijiet tiegħu, jibqa’ dak li jixpruna lil kulħadd ‘il quddiem sostna r-Rettur filwaqt li awgura li l-istudenti jduqu t-togħma tas-suċċess u jżidu l-aptit għal aktar.", "Fl-istedina tiegħu lill-istudenti biex jikbru waqt li jkunu l-Università, ir-Rettur stieden lill-istudenti biex jikbru bħala bnedmin impenjati, sensittivi għall-bżonnijiet tal-oħrajn u konxji minn dak li jiġri fid-dinja.", "Huwa stieden lill-komunità universitarja kollha biex tipprova tagħmel lid-dinja post aħjar għax qal li b’dan il-mod li kollha nsiru gradwati tal-ħajja.", "Il-Professur Juanito Camilleri inkoraġixxa lill-istudenti wkoll biex jgħixu ħajja mimlija u jaħtfu l-opportunitajiet.", "Filwaqt li fakkar li l-Università hija internazzjonali u ta’ merħba lill-istudenti barranin li ġejjin minn 84 pajjiż, iddikjara bl-aktar mod ċar li mġieba razzista mhix tollerata.", "Id-diskors tal-ftuħ tar-Rettur kien segwit mill-ftuħ tal-Freshers’ Week u quddies ta’ inawgurazzjoni li kienet iċċelebrata minn Fr Michael Bugeja.", "Fil-bidu tas-sena akkademika, il-Prim Ministru Joseph Muscat żar il-kampus u ltaqa’ mal-istudenti.", "Hu qal li gvern irid li l-universita’ żżomm l-awtonomija tagħha u li l-istudenti jkollhom aktar għażla fl-istudji post sekondarji." ]

[ "It-tim FC Andorra li tiegħu l-proprjetarju hu d-difensur ta’ Barcelona Gerard Pique, se jilgħab fit-Tielet Diviżjoni Spanjola wara li ħallas €452,022 biex jimla l-post vojt li ħallew Reus wara li kienu relegati minħabba problemi finanzjarji.", "Zamora, Jaen, Intercity u Linares kienu interessati wkoll f’dan il-post.", "Il-klabb FC Andorra twaqqaf fl-1942 u ilu fis-sistema tal-kampjonat mill-1948.", "Huma nxtraw f’Diċembru li għadda mill-grupp Kosmos li hu proprjetà ta’ Pique.", "Dan il-grupp ħa t-tmexxija ta’ klabb li kien qed isibha diffiċli minħabba d-dejn fil-ħames diviżjoni, punt bogħod mir-relegazzjoni u 17-il punt bogħod mill-quċċata.", "Is-somma li tħallset kienet rikjesta mill-Federazzjoni Spanjola." ]

[ "Żagħzugħ ta' ħamsa u għoxrin sena li f'Ottubru ta' ħames snin ndarab gravi f'inċident tat-traffiku fit-Triq tas-Saqqajja fir-Rabat, rebaħ kumpens għad-danni ta' aktar minn tnejn u tlefin elf ewro.", "Daniel Caruana Lupi, li dak iż-żmien kellu għoxrin sena, spiċċa b'diżabbiltà ta' sebgħa fil-mija wara li kien passiġġier fuq wara ta' karozza misjuqa minn Francesca Tonna li ħabtet ma' roundabout u baqgħet dieħla f'bażi tal-konkrit ta' billboard.", "It-tfajla qalet li ma kellhiex tinżamm responsabbli għax fin-niżla ma ħadmux il-brejkijiet fil-mument li kienet waslet mar-roundabout.", "Żiedet tgħid li l-vittma kkontribwixxa wkoll għad-danni li ġarrab għax ma kienx liebes iċ-ċintorin tas-sigurtà.", "Fil-Qorti ħareġ li t-tfajla kienet nieżla n-niżla bil-free, bil-Qorti ssostni li dan mhux mod ta' kif issuq bih f'niżla twila bħal tas-Saqqajja", "Qalet li l-brakes ma żammewx għax bil-mod kif kienet nieżla free bil-vettura tagħha meta kienet għadha kif għamlet l-ewwel xita, hija kienet qiegħda ssuq b'mod traskurat.", "Qalet li l-veloċità eċċessiva kienet proprju l-kaġun tal-inċident.", "Bis-sentenza tal-qorti ssibha ħatja tal-inċident, is-sewwieqa trid tagħmel tajjeb għad-danni li ġarrab Daniel.", "Madankollu, il-qorti qieset ukoll li kieku ż-żagżugż kien liebes is-seat belt, il-feriti li ġarrab kienu jkunu ta' intensità inferjuri u għalhekk ikkonkludiet li d-dianni fl-ammont ta' €64,512, għandhom jitnaqqsu bin-nofs.", "Il-kumpens li l-imħallef Lawrence Mintoff, fil-Prim Awla tal-Qorti Ċivili, ordna lil Tonna tħallas, hu ta' tnejn u tletin elf ewo.", "L-imħallef wasal għaċ-ċfra wara li kkunsidra l-età tal-vittma, il-gravità tad-diżabilità li sofra, u l-flus kollha li tilef." ]

[ "Waħda mit-52 persuna nfettati bil-Coronavirus hija anzjana residenti f’dar tal-anzjani.", "Dan qalitu s-Supretendent tas-Saħħa Pubblika Charmaine Gauci.", "Hija spjegat li d", "-djar tal-anzjani ilhom jieħdu prekawzjonijiet.", "Kompliet tgħid li l-fatt li kellna każ wieħed biss s’issa jfisser li l-miżuri li ttieħdu qed jaħdmu.", "Id-deputat Prim Ministru jindirizza Konferenza Stampa dwar COVID-19", "Gepostet von", "Television Malta", "am Dienstag, 7.", "April 2020", "Ara wkoll:", "52 każ ieħor ta’ Coronavirus f’Malta", "It-52 każ tal-lum s’issa mhux relatati ma’ Ħal Far – id-Deputat Prim Ministru", "‘Jinkwetawna nies li mhux insibu għaliex dawn jibqgħu jxerrdu l-mard’" ]

[ "Il-każ kien beda f'Novembru ta' 2017 minn żewġ konsumaturi", "Illum il-Qorti caħdet l-argumenti mressqa mill-avukati ta’ Arms Ltd u ordnat li l-każ dwar l-kontijiet tad-dawl u ilma allegatament ikkalkolati ħażin ikompli jinstema' fil-Qorti Ċivili.", "Il-każ inkwistjoni kien ġie ppreżentat il-Qorti f'Novembru 2017 mill-avukat Maxilene Pace f'isem żewġ konsumaturi li allegatw kif l-ARMS kienet qed tikkalkula l-kontijiet ħażin meta titlob lill-konsumaturi jħallsu għall-utilitajiet tagħhom fuq bażi pro rata għall-perjodu ta' sena.", "L-avukat taż-żewġ konsumaturi li ressqu l-każ qed jisħqu li dan m'għandux iseħħ, minħabba li taħt l-avviż legali 545.01, il-proprjetajiet residenzjali għandhom ikunu kkalkulati fuq it-tariffa bażika tal-konsum annwali totali.", "Minkejja dan, il-kont jista’ jiġi kkalkulat fuq bażi pro rata skont gwida stabbilita fil-liġi nnifisha, iżda imbagħad jeħtieġ li jsir kalkolu finali li jerġa’ jirrifletti l-konsum annwali attwali u dak li ġie mħallas żejjed.", "Skont l-avukat, din tal-aħħar mhux issir.", "L-ARMS argumentat li l-każ ma kellux jiġi ppreżentat quddiem il-Qorti Ċivili peress li jeżisti tribunal speċjali li jittratta tilwim dwar il-kontijiet.", "Madankollu, l-Qorti Ċivili, iddeċidiet mod ieħor.", "\"Iż-żewġ konsumaturi qed jinsistu li ARMS Ltd qed tikkalkula l-kontijiet tagħhom b'tali mod li l-liġijiet regolatorji ma kinux qed jiġu rispettati,” filwaqt li żiedet tgħid li, \"l-għan aħħari ta 'l-applikanti ma kienx il-kalkolu tal-kontijiet tagħhom imma li r-regoli li fuqhom jiġu kkalkulati l-kontijiet huma żbaljati.", "Fid-dawl ta’ dan kollu, il-qorti  irrifjutat it-talba mressqa mill-ARMS u ordnat li l-każ jibqa ‘għaddej." ]

[ "It-tewmin sjamiżi Ronnie u Donnie Galyon minn Ohio, li huma l-iktar tewmin li damu jgħixu fid-dinja mietu fl-età ta' 68 sena.", "Ronnie u Donnie huma tewmin konġunti mit-twelid u dak iż-żmien, it-tobba tennew li kien ser ikun ta' riskju kbir jekk jisseparawhom.", "Dawn it-tewmin għal xi żmien kienu jagħtu spettaklu fil-Karnival madwar l-Istati Uniti sabiex jaqilgħu l-flus għall-familja.", "Fl-2014 huma ġew mgħotija r-rekord dinji tal-Guinness hekk kif kien meqjusa bħala ixjeħ tewmin sjamiżi fid-dinja u qabżu lit-tewmin sjamiżi Taljani Giacomo u Giovanni Battista Tocci li għexu sal-età ta' 63 sena." ]

[ "Iċ-Ċentru tas-Saħħa tal-Mosta mhux qed joffri hand sanitizer għall-pazjenti li jżuru dan iċ-ċentru.", "U din is-sitwazzjoni ilha għal dawn l-aħħar sitt xhur, jiġifieri minn mindu pajjiżna beda jiġġieled il-pandemija ta' COVID-19.", "Persuni li tkelmu magħna qalulna li mhumiex iħossuhom siguri hekk kif f'post li sippost jieħdu l-prekawzjonijiet kollha meħtieġa, mhumiex joffru l-iżjed ħaġa bażika waqt il-pandemija ta' COVID-19.", "U dan meta l-Awtoritajiet tas-Saħħa kontinwament qed itennu biex wieħed jaħsel u jagħmel il-hand sanitizer m'idu ta' spiss biex jevita t-tixrid tal-virus.", "Jidher li l-impjegati, fosthom tobba u infermiera għandhom aċċess ta' hand sanitizers iżda fis-swali pubbliċi m'hemm imkien.", "Dan qed iwassal għal riskju kemm għall-pazjenti, bil-maġġoranza tagħhom huma vulnerabbli, u anke għall-ħaddiema tas-saħħa li f'dan iż-żmien kruċjali huma tant importanti għall-pajjiżna." ]

[ "Il-Knisja f’Malta rreaġixxiet għal dak qalet ilbieraħ fil-Parlament il-Ministru Helena Dalli meta sostniet li qassisin pedofili għandhom jiġu ġġudikati għal għemilhom quddiem il-Qrati Ċivili bħalma jiġu ġġudikati rġiel oħra li jwettqu l-istess reat.", "Fi stqarrija l-Knisja qalet li dan huwa żbaljat għax is-saċerdoti huma ġġudikati bħal irġiel oħra mill-Qorti Ċivili.", "Qalet li prova ċara ta’ dan huwa każ ta’ ftit żmien ilu, li wkoll ingħata pubbliċità qawwija fil-midja, fejn saċerdoti involuti kienu ġġudikati mill-Qrati Ċivili u saħansitra weħlu sentenza ta’ ħabs.", "Żiedet tgħid li l-anqas mhu korrett dak li qalet il-Ministru Dalli, jiġifieri li “għad għandna anomalija fejn jekk qassis u raġel jabbużaw mit-tfal, tal-ewwel jitneħħa minn qassis jew jintbagħat fi djoċesi oħra, mentri r-raġel jiġi proċessat fil-Qorti u jekk jinstab ħati jintbagħat il-ħabs.", "Dwar dan il-Knisja qalet li saċerdot li jkun akkużat li kkommetta dan ir-reat, ikun iġġuddikat mit-Tribunal tal-Knisja u l-piena tista’ tkun li jitneħħa minn saċerdot.", "Madankollu qalet li dan ma jfissirx li l-istess saċerdot ma jkunx iġġudikat mill-Qrati Ċivili wkoll.", "Anzi qalet li dan ifisser li saċerdot ikun iġġuddikat kemm fit-Tribunal tal-Knisja kif ukoll fil-Qrati Ċivili.", "Il-Knisja semmiet ukoll li f’każijiet bħal dawn, il-proċeduri li jsiru mill-Knisja qatt ma jieħdu post il-proċeduri tal-Istat.", "F’dawn il-każi, l-ebda proċedura tal-Knisja ma tieħu post il-liġi tal-Istat jew iċċaħħad id-dritt tal-vittma li tirrapporta delitt lill-awtoritajiet ċivili, qalet il-Knisja waqt li sostniet li hija impenjata li toqgħod għal-liġijiet tal-Istat.", "L-omertà fuq il-pedofelija mhix fl-interess tat-tfal", "B’reazzjoni għal din l-istqarrija l-Ministru Helena Dalli qalet li ż-żewġ qassisin li semmiet il-Kurja tressqu l-qorti u wara sfaw arrestati għaliex il-vittmi rrapportaw dan il-każ lill-pulizija.", "Hija qalet li d-diskors tagħha fil-Parlament kien dwar każijiet fejn ma jsir ebda rapport mill-vittmi.", "F’dan il-każ, il-Kurja, għalkemm b’informazzjoni privata dwar abbużi sessawali minn qassisin, ma rrapportatx il-każ lill-pulizija.", "Il-Ministri kienet qed tikkwota minn rapporta li kitbet fl-2010 fejn sostniet li jkun għalxejn li l-Kurja tirrapporta lill-qassisin involuti f’każijiet ta’ abbuż sesswali lill-pulizija għax ma tista’ tittieħed ebda azzjoni kriminali kontrihom mingħajr il-kunsens tal-vittmi.", "F’dan l-artiklu hija qalet li dan kien il-każ sakemm inbidlet il-liġi fejn il-pulizija riedu jieħdu azzjoni anki jekk rapport isir minn ġirien jew qraba.", "L-istqarrija temmet tgħid li l-Ministru Dalli kienet qed titkellem dwar il-bżonn li jissaħħu dawn il-liġijiet li llum, l-Isqof Awżiljarju Mons. Charles Scicluna kien jgħid li għandhom jiġu rrispettati waqt li saħqet li dan qed isir fl-interess tat-tfal." ]

[ "Id-dokumentarju ‘Pass Pass għal Auschwitz’, li xxandar fuq TVM matul l-iskeda tax-xitwa, ġie nominat għal tliet premji internazzjonali.", "Dawn huma Rome Independent Prisma Awards, First Time Film Maker Session organizzat minn Pinewood Studios UK, u The Monthly Film Festival UK.", "Il-pubbliku jista’ jivvota għad-dokumentarju Malti f’The Monthly Film Festival", "hawn", "Iktar tagħrif mill-paġna ta’ Facebook", "Pass Pass Għal Auschwitz" ]

[ "Residenta mill-Marsa sfat misruqa mir-residenza tagħha waqt li ma kinitx id-dar.", "Il-Pulizija kkonfermaw li għall-ħabta tal-ħdax ta' dagħlodu huma rċievew rapport li nsteraq ammont ta' flus u xi ġojjellerija mir-residenza tagħha.", "Għadu mhix magħruf min wettaq din is-serqa filwaqt li l-investigazzjonijiet tal-Pulizija għadhom għaddejjin." ]

[ "Fl-isfond tal-aħħar żviluppi marbuta mal-coronavirus, f'dawn l-aħħar jiem il-Kunsill Lokali tal-Belt Valletta kompla jsegwi din is-sitwazzjoni u għaldaqstant, waqt seduta imsejħa b'urġenza mis-Sindku Alfred Zammit fil-presenza tal-Kunsilliera tal-lokalitá tal-Belt Valletta, ittieħdet id-deċiżjoni li l-attivitajiet kollha li kienu qed jiġu organizzati b'rabta ma' Jum il-Belt Valletta, li kellhom isiru fis-27 u t-28 ta' Marzu, jitħassru kollha bħala prekawzjoni sanitarja.", "Fl-istess laqgħa ġie deċiż li l-Kunsill Lokali mhu se joħroġ l-ebda permessi għal attivitajiet tal-massa u attivatijiet ġo pjazzez, jew attivitajiet oħra organizzati fi stabbilimenti kummerċjali.", "Il-Kunsill Lokali jappella lill-istess stabbilimenti, speċjalment dawk tal-ikel u x-xorb, sabiex jimxu mar-regoli tas-seating capacity, skont il-permess mogħti lilhom mill-awtoritajiet.", "Intant kull permess ieħor li diġà ngħata mill-Kunsill Lokali u li japplika għall-jiem li ġejjin, se jkun qed jiġi revokat b'seħħ immedjat.", "Il-Kunsill Lokali tal-Belt Valletta jappella lill-kulħadd, speċjalment lill-komunità kummerċjali tal-Belt Kapitali, sabiex f'dan il-mument partikolari kulħadd jikkopera u jimxi skont il-linji gwida li qed joħroġ il-Gvern u d-Dipartiment tas-Saħħa.", "Aktar minn hekk, nappellaw lill-anzjani Beltin, li f'dan il-mument huma fost l-aktar vulnerabbli għal dan il-virus, sabiex jevitaw il-ħruġ bla bżonn.", "Din id-direttiva tgħodd sal-ewwel ġimgħa t'April." ]

[ "Il-ġurnalist tal-BBC li tressaq il-Qorti t'Għawdex akkużat li ħebb għal żewġ kaċċaturi f'Għawdex ġie lliberat minħabba nuqqas ta' provi.", "Chris Packham kien ħabbar li se jitressaq il-Qorti permezz ta' filmat fuq twitter.", "Qal li nżamm fi stazzjon tal-Pulizija f'Għawdex għa sagħtejn u li ssejjaħ jidher għada filgħodu, akkużat li uża l-forza kontra xi ħadd bl-intenzjoni li jweġġa' jew jinsulta.", "Stqarr ukoll li huwa kompletament innoċenti minn dawn l-akkużi." ]

[ "Din il-ġimgħa kien hawn Malta Edward Nusbaum, il- Global Chief Executive Officer ta' Grant Thornton International.", "Grant Thornton hija l-ħames l-akbar ditta ta' servizzi professjonali fid-dinja, u topera minn 130 pajjiż b'turnover ta' US$4.6 biljun u tħaddem 42,000 professjonist.", "Għad-domanda tal-ġurnalista tat-Times Vanessa McDonald fuq kif minn skala ta' 10 iqis ir-reputazzjoni ta' Malta bħala ċentru finanzjarju, Nusbaum irrisponda \"well right now it is very strong.", "Well, at least nine plus.", "Malta has a strong financial services sector, great talented workforce.", "It has the right business environment in general.\"", "Din ir-risposta minn CEO Amerikan ta' waħda mill-aqwa kumpaniji fl-accounting fid-dinja ġġib fix-xejn kompletament il-propaganda negattiva li qed ixerred Simon Busuttil fuq pajjiżna.", "Il-Forza Nazzjonali f'dawn l-aħħar jiem ippruvat tirkeb saħansitra fuq il-karru tal-Malta Files, li esperti fis-settur qed jgħidu li kien attentat biex pajjiżna jiġi mxekkel milli jattira kumpaniji finanzjarji Ingliżi.", "Il-President tal-Forza Nazzjonali, Ann Fenech, anke ħarġet tiddikjara li ma hemmx fiduċja mill-professjonalisti tal-accounting f'Joseph Muscat u f'Malta.", "Din id-dikjarazzjoni fiergha nġabet fix-xejn mid-dikjarazzjoni ċara ta' Edward Nusbaum, accountant li kemm-il darba ġie nnominat minn Accounting Today bħala wieħed mit- Top 100 People in Accounting .", "Edward Nusbaum, minbarra li jmexxi lil Grant Thorton International Ltd , filfatt kiteb diversi artikli u ġie kkwotat minn CNBC, Harvard Business Review, Wall Street Journal, BusinessWeek, New York Times, Time Magazine, Financial Times u l-Bloomberg.", "Barra minn hekk fi snin riċenti Edward Nusbaum kien maħtur advisor fuq kif jista jitjieb ir-rappurtaġġ finanzjarju mill-SEC.", "Is- Securities and Exchange Commission hija aġenzija indipendenti tal-Gvern Amerikan responsabbli mir-regolazzjoni tas-swieq finanzjarji Amerikani, nkluż in- New York Stock Exchange.", "Filwaqt li l-Forza Nazzjonali qed tbeżża li pajjiżna ma għadux jista' jattira investiment, Edward Nusbaum kien ta' opinjoni eżattament l-oppost.", "Fil-fatt, mentri Vanessa McDonald bdiet issemmilu l-Malta Files, Edward Nusbaum qalilha \" I think we see it as what it is....there are many pros to coming to Malta..it is a great economic environment and a great place to do business.\"", "Din hija l-verità oġġettiva fuq pajjiżna mogħtija minn persuna professjonali tal-aqwa reputazzjoni.", "Pajjiżna fit-3 ta' Gunju għandu għażla.", "Bejn jemmen il-gideb ta' Simon Busuttil u l-Koalizzjoni ta' Konfużjoni tiegħu u jemmen dak li jgħidu awtoritajiet serji bhal Edward Nusbaum.", "Pajjiżna ma jistax jieqaf nofs triq meta l-aqwa żmien ta' pajjiżna għadu ġej." ]

[ "Aktar kmieni din il-ġimgħa ġiet fi tmiem it-tielet u l-aħħar tellieqa tal- Eurosport BSJ 5k Road Running Series li saret fil-Bypass tal-Imtarfa.", "F'din it-tellieqa, irritorna Andrew Grech wara nuqqas ta' 5 xhur.", "Grech ħa vantaġġ komdu u ħalla numru ta' atleti warajh.", "Wara l-ewwel dwara, Grech xorta żamm il-vantaġġ fejn żamm lil Matthew Cutajar u Matthew Xuereb.", "Ir-riżultat finali kien xorta oħra, meta lejn it-tmiem, Cutajar inqabeż minn Xuereb biex kiseb it-tieni post. Alan Camilleri li wkoll kien ilu ma jtellaq, irnexxielu jaqbeż lil Cutajar fejn kiseb it-tielet post. Fil-kategorija femminili, Tara Abdilla temmet it-tellieqa fl-ewwel post b'Francesca Arrigo u Carmen Hili jtemmu fit-tieni u t-tielet post rispettivament.", "Klassifika Finali Il-Klassifika Finali li hi bbażata fuq ir-riżultati rreġistrati fit-tlielaq kollha, Aidan Tanti rebaħ l-ewwel tellieqa u kien ir-rebbieħ ġenerali tas-Serje u kien segwit minn Imed Ben Moussa.", "Fit-tielet post temm Geroge Vella.", "Fil-kategorija femminili, Tara Abdilla żammet it-titlu tas-Serje mis-sena l-oħra.", "Francesca Arrigo temmet fit-tieni post filwaqt li l-veterana Carmen Hili temmet fit-tielet pożizzjoni.", "It-trofejn ġew preżentati minn Joseph Farrugia u Maria Vella- Galea rappreżentanti tal-Klabb u saru b'konformità mal-protokolli tad-distanza soċjali." ]

[ "Micheál Martin ġie elett bħala l-Prim Ministru Irlandiż waqt laqgħa speċjali li saret fil-Parlament Irlandiż f'Dublin illum is-Sibt.", "Martin ilu l-mexxej tal-Partit Fianna Fáil mill-2011.", "Il-Prim Ministru Irlandiż se jkun qed imexxi l-koalizzjoni bi tliet partiti; il-Fianna Fáil, il-Fine Gael u l-Partit tal-Ħodor.", "Din se tkun l-ewwel darba li l-partiti rivali Fianna Fáil u Fine Gael se jkunu qed ikunu f'koalizzjoni flimkien.", "Lura fi Frar li għadda, l-Irlandiżi ivvotaw f'elezzjoni ġenerali biex jeliġġu l-gvern, madanakollu l-ebda partit ma kiseb il-maġġoranza biex jiggverna.", "Il-Prim Ministru ġie elett f'seduta speċjali minħabba r-regoli ta' distanza minħabba l-imxija tal-COVID-19.", "Huwa kiseb 93 voti favur u 63 kontra tal-membri parlamentari." ]

[ "L-MEP tal-Ħodor Sven Giegold jinsisti illi l-Kummissjoni Ewropea qed tħalli lil stati membri jgħaffġu fuq ir-regoli ta' ħasil ta' flus", "\"Il-ħasil tal-flus huwa riskju ta' sigurtà fl-Ewropa u allura l-Ewropa trid tnixxef l-iffinanzjar tat-terroriżmu kemm jista jkun malajr...l-Ewropa jeħtieġ timbutta flus kriminali 'l barra mill-Latvja, Ċipru, Malta u L-Estonja kif ukoll mis-suq tal-proprjetà tal-Ġermanja.\"", "Hekk sostna l-MEP tal-Ħodor Sven Giegold li kien Malta ukoll is-sena l-oħra f'delegazzjoni li ġiet pajjiżna biex tevalwa l-istat tas-saltna tad-dritt f'pajjiżna wara l-qtil ta' Daphne Caruana Galizia.", "Fl-indirizz annwali tiegħu l-President tal-Kummissjoni Ewropea Jean Claude Juncker ħabbar żewġ inizjattivi leġislattivi, bħala tweġiba għal serje ta' skandli ta' ħasil ta' flus li jinvolvu banek Ewropej.", "F'reazzjoni Giegold f'isem il-Ħodor Ewropej sostna illi l-Kummissjoni Ewropea għal wisq żmien ħalliet stati membri \"jgħaffġu fuq ir-regoli Ewropej kontra l-ħasil tal-flus u l-iffinanzjar tat-terroriżmu.\"", "Giegold reġa semma l-Malta, flimkien mal-Latvja, l-Estonja, l-Olanda u d-Danimarka u qal li l-iskandli ta' ħasil ta' flus f'dawn il-pajjiżi huma riflessjoni tal-falliment tal-awtoritajiet lokali kontra l-ħasil tal-flus, fil-każ ta' Malta l-FIAU.", "\"Huwa għalhekk loġiku li l-Awtorità Bankarja Ewropea u l-Uffiċċju Pubbliku tal-Prosekutur ikunu responsabbli għall-infurzar,\" sostna Giegold." ]

[ "L-għadd ta' każijiet ta' coronavirus madwar id-dinja qabeż il-11-il miljun ilbieraħ.", "Dan skont iċ-ċifri li qed idomm il-ġurnal internazzjonali Reuters.", "L-għadd ta' każijiet hu aktar mid-doppju ta' kemm toqtol nies l-influwenza kull sena, skont l-Għaqda Dinjija tas-Saħħa (WHO).", "Bosta pajjiżi, anke dawk li ntlaqtu ħażin minn din il-pandemija, qegħdin itaffu l-miżuri restrittivi li ħadu, ewlenija fosthom il-lockdown, li permezz tagħha, għadd ta' pajjiżi għalqu l-ajruporti u n-negozji kollha u n-nies kellhom jibqgħu d-dar u jevitaw il-kuntatt ma' xulxin.", "F'xi pajjiżi, il-każijiet qegħdin jerġgħu jiżdiedu, u l-miżuri li kienu ttaffew qegħdin jerġgħu jidħlu fis-seħħ.", "Esperti qegħdin jgħidu li dan jaf jiġri f'aktar pajjiżi fis-sena 2021, sakemm jinstab vaċċin.", "Min isiefer minn Malta lejn l-Ingilterra ma jridx imur kwarantina Fl-Istati Uniti kien hemm aktar minn 55,400 każ ġdid tal-Covid-19 nhar il-Ħamis, rekord globali f'ġurnata waħda.", "Dan wassal biex diversi gvernaturi Amerikani waqqfu l-pjanijiet li kellhom biex jerġgħu jibdew jiftħu n-negozji.", "Kważi kwart tal-imwiet madwar id-dinja seħħew fl-Istati Uniti.", "Fl-Amerka Latina hemm 23% tal-każijiet madwar id-dinja, bil-Brażil b'1.5 miljun każ.", "L-Indja saret l-epiċentru l-ġdid tal-Ażja, issa li għandha 625,000 każ.", "13-il każ attiv f'Malta Il-każ pożittiv tal-lum passiġġier ripatrijat mill-Olanda – Air Malta" ]

[ "‘The system needs to be amended, so that the good work being carried out" ]

[ "Il-kantanta Federica Falzon se tkun qed tħalli l-marka ta’ idha fil-kumpless ta’ Bay Street f’San Ġiljan permezz ta’ tqegħid ta’ maduma f’dik li hi magħrufa t-Triq taċ-Ċelebritajiet (walk of fame).", "Il-maduma se tkun qed titqiegħed nhar il-Ħadd li ġej.", "Ftit tal-ġimgħat ilu Federica Falzon għamlet isem għaliha u għall-pajjiżna wara li flimkien mal-kantant Vincenzo Carni rebħu s-seba’ edizzjoni tal-programm popolari televiżiv Ti Lascio Una Canzone u waslu wkoll sat-tieni post f’dik li magħrufa bħala La Coppa dei Campioni.", "Il-kumpless Bay Street ilu sa mis-sena 2000 jonora kanatanti u artisti kemm lokali kif ukoll barranin li għamlu unur lil pajjiżna kemm f’Malta kif ukoll barra minn xtutna.", "Aktar kmieni din is-sena bay street onora wkoll lil kantanta Gaia Cauchi, ir-rebbieħa tal-Junior Eurovision Song Contest (RITRATT)." ]

[ "Somalu nżamm arrestat wara li wieġeb li mhux ħati li pprova joqtol żewġ irġiel Sudaniżi.", "Abdirahman Ahmed ta’ 49 sena caħad li ta b’sikkina liż-żewġ irġiel waqt ġlieda l-Ġimgħa filgħaxija f’residenza fi Triq id-Duluri l-Ħamrun.", "Iż-żewġ vittmi marru l-għassa tal-Ħamrun fil-10 p.m. bi ħwejjiġhom mimlijin demm u l-pulizija sejħu l-għajnuna medika.", "Ma saritx talba għall-ħelsien mill-arrest." ]

[ "Wara l-elezzjoni Presidenzjali tat-Tlieta, riżultati mhux uffiċjali juru li l-kandidat Demokratiku Joe Biden rebaħ din l-elezzjoni u se jsir is-46 President tal-Istati Uniti.", "Skont CNN u BBC, Biden rebaħ l-istat ta' Pennsylvania li jġorr miegħu għoxrin vot fil-Kulleġġ tal-Eletturi.", "Biden rebaħ lill-President attwali tal-Istati Uniti u l-kandidat Repubblikan Donald Trump.", "B'dan ir-riżultat, il-kandidat Demokratiku Joe Biden ġab aktar min-numru maġiku ta' 270 vot fil-Kulleġġ tal-Eletturi.", "Filfatt, Biden ġab mitejn, tnejn u għoxrin vot, u Trump kiseb mitejn u tlettax-il vot.", "Trump huwa l-ewwel President fi 28 sena li mhux se jkun President Amerikan għat-tieni terminu, wara li George H.W. Bush tilef kontra Bill Clinton fl-1992.", "Din l-elezzjoni Presidenzjali kienet waħda storika, hekk kif it-turnout kien l-ogħla wieħed f'120 sena.", "Biden huwa l-aktar kandidat presidenzjali li ġab voti u qabeż l-ammont ta' voti minn Barack Obama fl-2008.", "B'kollox Biden ġab aktar minn 74 miljun vot.", "Din l-elezzjoni kienet waħda missielta, hekk kif kienet qed tiddependi minn sitt stati, fosthom Pennsylavinia u Georgia, li matul il-jiem li għaddew, Trump kien minn ta quddiem iżda l-vantaġġ mill-voti li ntbagħtu bil-posta taw vantaġġ lil Biden.", "B'reazzjoni għal din ir-rebħa, il-President Elett Joe Biden stqarr li huwa onorat li l-poplu Amerikan għażlu biex ikun President u li huwa se jaħdem qatiegħ sabiex ikun President tal-Amerikani kollha, anke ta dawk li ma vvutawx għalih.", "Għall-ewwel darba wkoll, il-Viċi President Elett mill-kamp Demokratiku Kamara Harris se tkun l-ewwel viċi president mara u ta' karnaġjon skur.", "Ftit qabel din it-tħabbira, il-President Amerikan Donald Trump fuq Twitter qal li rebaħ din l-elezzjoni b'ħafna voti.", "Barra minn hekk, akkuża li d-Demokratiċi qed jgħaġġlu wisq, u li mit-Tnejn se tibda kampanja biex jiftaħ kawża qorti.", "Qal li huwa mhux se jieqaf sakemm tkun ikun irrispetat il-vot tal-Amerikani.", "Joe Biden, li għandu 77 sena u li serva bħala Viċi President tal-President Barack Obama bejn l-2009 u l-2017 u senatur fl-istat ta' Delaware bejn l-1973 u l-2009.", "Fl-20 ta' Jannar li ġej, Joe Biden jinħatar President Amerikan wara li jġib meħtieġa mill-kulleġġ tal-eletturi.", "Intant, il-Prim Ministru Robert Abela awgura lil Joe Biden u lil Kamala Harris għal din il-kariġa, fejn qal li din tal-aħħar hija ta' ispirazzjoni." ]

[ "Iż-żagħżugħ kien akkużat li kkawża biża' fl-omm u fit-tfajla tiegħu, permezz ta' riti 'sataniċi' biex ikollhom", "Ingħata l-ħelsien mill-arrest iż-żagħżugħ ta’ 18-il sena li kien tressaq l-Qorti akkużat li kellu x’jaqsam sesswalment mat-tfajla tiegħu ta’ 15-il sena u li stupra lil ommha bħala parti minn riti tal-okkult.", "Iż-żagħżugħ, li ismu ma jistax jixxandar fuq ordni tal-Qorti, kien tressaq tliet xhur ilu akkużat li stupra mara vulnerabbli u li kkawża biża’ lilha u lil mara oħra vulnerabbli, biex iwettqu atti sesswali kontra r-rieda tagħhom.", "Kien akkużat ukoll li żamm terzi persuni kontra r-rieda tagħhom u li anke kkawżalhom ġrieħi ħfief.", "Fill-Qorti kien instema' kif l-omm tipprattika l-okkult u ż-żagħżugħ kien daħlilha f’moħħha li fetħet il-bieb għax-xitan u kien jimmanipulaha billi jbiddel leħnu (attaparsi x-xitan), u jagħtiha diversi ordnijiet biex jissodisfa x-xewqat sesswali tiegħu.", "Id-Difiża kienet iddeskriviet il-każ bħala wieħed stramb u kienet qalet li kellu jissejjaħ eżorċista fil-propjetà u waqt quddiesa", "taru l-affarijiet u nstemgħu ilħna", "Wara li huwa kien miċħud il-ħelsien mill-arrest, iż-żagħżugħ kien reġa' talab lill-Qorti biex teħilsu bid-deċiżjoni ttieħdet illum.", "L-Avukati tiegħu saħqet li qabel tressaq il-Qorti, l-akkużat kien ingħata l-ħelsien mill-arrest mill-Pulizija u segwa l-ordnijiet kollha imposti fuqu.", "L-ewwel darba li deher il-Qorti, kemm il-Pulizija u anke l-Avukat Ġenerali kienu saħqu kontra l-ħelsien mill-arrest peress li l-omm kienet għadha ma xehditx.", "Fil-kunsiderazzjonijiet tagħha, l-Imħallef Consuelo Scerri Herrera osservat li l-libertà hija m-norma u li persuna tinżamm arrestata hija l-eċċezzjoni, partikolarment meta l-persuna tkun għadha ma nstabitx ħatja u għalhekk meqjusa innoċenti.", "L-Avukati saħqu li minkejja li l-Prosekuzzjoni oġġezzjonat għall-ħelsien mill-arrest, ma qalux li wara li ġie interrogat, bejn id-29 ta’ Jannar u s-6 ta’ Frar, l-akkużat kien għadu qed jgħix mal-omm.", "Saħqu li l-allegati vittmi qatt ma lmentaw li l-akkużat ġiegħlhom ibiddlu x-xhieda tagħhom.", "“Il-Qorti għandha quddiema żagħżugħ ta’ 18-il sena b’kondotta nadifa,” saħqet l-Imħallef.  “L-akkużat għadu meqjus innoċenti u minkejja li l-akkużi huma srji ħafna, ma għandhomx ifissru li l-Qorti ma għandhiex tagħti l-ħelsien mill-arrest.", "Kien għalhekk li l-Imħallef laqgħet it-talba waqt li ordnat lill-akkużat biex ma jbiddilx l-indirizz, isegwi curfew, jiffirma fl-għassa kuljum, ma jitkellimx max-xhieda u ordnatlu wkoll jagħti d-dokumenti kollha tal-ivjaġġar lill-Qorti.", "Ordnatlu ma jitlaqx mill-pajjiż mingħajr il-permess tal-Qorti u biex jagħti €1,000 u garanzija personali ta’ €8,000" ]

[ "Dwar is-sitwazzjoni ta' dawn il-ħaddiema nfetħet investigazzjoni mid-Direttur tax-Xogħol u r-Relazzjonijiet Industrijali", "Il-UĦM", "Voice of the Workers,", "ippreżentat mandat ta’ inibizzjoni fil-Qorti sabiex jiġu ssalvagwardjati s-salarji tal-ħaddiema li jaħdmu mal-kuntrattur", "Executive Security Services Ltd.", "abbord il-bastimenti tal-", "Gozo Channel", "Fi stqarrija, il-unjin qalet li waslet għal din id-deċiżjoni għax il-kumpanija", "Gozo Channel", "neħħiet lill-ħaddiema membri tal-UĦM mir-roster għax dawn kienu qed isegwu direttivi leġittimi ordnati mill-istess unjin.", "Is-saga ta’ dan il-każ ilha għaddejja għal diversi xhur tant li kellha tinfetaħ investigazzjoni mid-Direttur tax-Xogħol u r-Relazzjonijiet Industrijali (DIER).", "“Il-UĦM", "Voice of the Workers", "ma tistax tifhem għaliex il-ħaddiema għandhom jgħaddu minn dan il-‘kalvarju’ kollu biex ikunu stmati daqs il-kollegi tagħhom impjegati mal-", "Gozo Channel", "li jagħmlu l-istess xogħol,” tkompli l-istqarrija.", "“Filwaqt li qed isegwu d-direttivi tal-UĦM, il-ħaddiema tal-kuntrattur qed ibatu minn intimidazzjoni ġenerali\"", "Il-UĦM saħqet li dawn il-ħaddiema saħansitra ġew akkużati li qed jagħmlu “vendikazzjoni mal-ħaddiema Għawdxin,\" iżda insistiet li dan żgur mhux il-każ għax il-ħaddiema membri ta’ din il-unjin huma kollha Għawdxin.”", "Aqra wkoll dak żvelat mill-gazzetta ILLUM dwar kif qed ikunu stmati ħaddiema oħra Għawdxin li qed jingħataw kuntratti li jiġġeddu xahar b'xahar jew kull ftit xhur." ]

[ "The roof of the Malta Competition and Consumers Affairs Authority building will be removed next month.", "The agreement which will lead to the removal of the asbestos roof came as a result of an agreement between the Government and Mizzi Group, the owners of the building.", "Mizzi group are set to pay for the removal works, which will commence as soon as the permits are issued said Minister for Social Dialogue, Consumers Affairs and Civil Liberties, Helena Dalli.", "Referring to a study, commissioned by Mizzi Group, Minister Dalli said that the report backed what she had been saying all along while in Opposition.", "Workers at the building had lamented the dangers which could be posed by the asbestos roof." ]

[ "Il-qattiel jew qattiela għadhom maħrubin", "Kien lejl impenjattiv għall-Pulizija hekk kif fl-aħħar sigħat komplew it-tfittxijiet għal dawk li possibilment kienu l-persuni li sparaw fuq it-tabib Chris Pandolfino u Ivor Maciejowski; iż-żewġ vittmi li nstabu mejta f'binja f'Tas-Sliema lbieraħ bil-lejl.", "Skont informazzjoni li għandu Net News, sa issa għadu mhux ċar x'kien il-mottiv eżatt li wassal għal dan id-delitt doppju.", "Għalkemm għall-bidu kollox kien qed jindika li dan seta' kien attentat ta' hold-up.", "Il-katavri taż-żewġ vittmi ittieħdu mill-post għall-ħabta tas-2:30am, u issa trid issir l-awtopsja fuq iż-żewġt irġiel, liema awtopsja żgur li se tixħet aktar dawl fuq kif żviluppaw il-fatti f'dan il-lejl traġiku.", "Qraba u ħbieb tat-tabib Pandolfino illi tkellmu ma' dan is-sit esprimew ir-rabja tagħhom għall-fatt li huma tilfu raġel ferrieħi u ġenwin.", "Bil-ħbieb ta' Chris Pandolfino jiddeskrivuh bħala \"persuna ta' qalb kbira\"." ]

[ "Il-Gvern Taljan ghadu kif ippubblika Digriet li permezz tieghu hadd ma jista’ jidhol jew johrog mil-Lombardia.", "Il-lockdown se taffetwa wkoll l-ibliet ta’ Treviso, Modena, Parma, Piacenza, Rimini, Pesaro, Urbino, Venezja, Padova u Alessandria.", "Dan id-Digriet li sar ligi jibqa’ fis-sehh sat-3 t’April, ftit jiem biss qabel il-festi tal-Ghid.", "Dan fil-fatt mistenni jaffetwa mhux ftit it-turizmu fin-naha ta’ fuq tal-Italja; bliet li huma ferm popolari anke mal-Maltin.", "Id-Digriet jimponi sospensjoni ta’ kull tip ta’ work meeting, filwaqt li hemm restrizzjonijiet fuq bars u restoranti.", "B’kollox fl-Italja n-numru ta’ mejta qabez il-230.", "Intant, fi zviluppi ohra, New York iddiljarat stat ta’ emergenza.", "Aktar dettalji fil-hin li gej." ]

[ "It-tieni edizzjoni tal-Festival Malti tal-Kunċertina qed tittella’ bejn it-Tlieta 3 u l-Erbgħa 4 t’April ġewwa l-lukanda", "Corinthia Palace", "f’Ħ’Attard.", "L-edizzjoni ta’ din is-sena hija mtella’ mill-banda tal-kunċertini", "Santa Maria", "flimkien mal-Fondazzjoni Valletta18.", "Ġiet mistedna orkestra Ġermaniża tal-kunċertini minn Ketzin, bl-isem ta’", "Akki-Harmonists,", "komposta minn 60 mużiċist fuq il-kunċertina fejn huma tellgħu programm mużikali taħt id-direzzjoni tas-Surmast Ellen Fiest.", "Din l-orkestra daqqet f’bosta pajjiżi Ewropej bħad-Danimarka, Spanja, Franza u issa kien imiss lil Malta.", "Huma esegwixxew għadd ta’ bċejjeċ mużikali bħall-", "Also Sprach Zarathustra", "ta’ Richard Strauss, it-Tieni Valz ta’ Shostakovich u", "Tale As Old As Time", "mill-film", "Beauty & the Beast", "Fil-festival ħadu sehem bosta solisti Maltin u barranin fuq il-kunċertina li esegwixxew xogħolijiet popolari minn Malta u madwar id-dinja.", "Il-festival għalaq b’kunċert mill-organizzaturi stess, il-banda tal-kunċertini", "Santa Maria", "mmexxija mis-Surmast Marthese Busuttil Cassar.", "Din il-banda, l-unika tax-xorta tagħha f’pajjiżna preżentament, twaqqfet fl-1992 u s-sena l-oħra daqqet fit-", "Teatro Comunale “Mario Dell Monaco”", "fi Treviso, l-Italja, fl-okkażjoni tal-25 sena mit-twaqqif tagħha.", "Fost il-mużika li din il-banda esegwixxiet, insibu", "Libertango", "ta’ Astor Piazzola,", "Halleluljah", "ta’ Leonard Cohen mas-Sopran Marita Bezzina u għalqu bil-", "Conquest of Paradise", "ta’ Vangelis flimkien mal-orkestra Ġermaniża.", "(Ritratti: Matthew Tabone)" ]

[ "L-intervista ma' Laiq Ahmed Atif, il-President tal-Komunità Musulmana Ahmadiyya f’Malta", "Għaddiet ġimgħa mit-traġedja li seħħet f’Pariġi u jista’ jkun li l-midja diġà bdiet tbatti mill-furur li ġustament qajmet dwar l-attakki terroristiċi li ħallew 132 persuna mejta.", "Minkejja dan, il-biża’ reali dejjem tibqa’ li attakk kodard bħal dan jista’ jkun li jħalli warajh effetti li jmorru lil hinn mill-imwiet u x-xokk.", "Il-biża’ huwa li jħalli effett psikoloġiku mhux biss ta’ assedju, iżda wkoll ta’ mibgħeda jew ta’ nuqqas ta’ rieda li nittolleraw lil persuni li jħaddnu r-reliġjon Musulmana.", "Il-biża’ tibqa’ li kulħadd se jintefa’ fl-istess keffa u l-‘gwerra’ li semma Hollande se ssir mhux biss fuq l-Istat Iżlamiku iżda wkoll fuq dawk il-Musulmani kollha ta’ rieda tajba.", "Laiq Ahmed Atif, il-President tal-Komunità Musulmana Ahmadiyya f’Malta huwa entużjast biex jiddisassoċja t-terrur u l-barbariżmu mwettaq f’Pariġi mill-vera spirtu tal-Iżlam.", "Iżda minkejja dan ma jiddejjaqx jikkritika l-fatt li, kuntrarjament għal reliġjonijiet oħrajn, l-Iżlam m’għandux kap.", "“Ġisem bla ras ma jistax jopera.", "M’hemmx tmexxija ċara għall-Musulmani.", "Mingħajr mexxej li jagħti gwida ċara, pajjiż ifalli.", "Anke klabb ma jistax jirnexxi, aħseb u ara reliġjon ta’ żewġ biljun ruħ.”", "Huwa jkompli jgħid li s-sitwazzjoni llum hi b’“Imam differenti, f’moskej differenti, jibagħtu messaġġi differenti.", "F’ċerti pajjiżi bħal Franza, fil-fatt, qed isiru kontrolli hekk kif numru ta’ mexxejja Musulmani qed jużaw il-Moskej biex ixerrdu l-mibgħeda.”", "L-estremiżmu jeżisti f’kull reliġjon", "ILLUM tippreżentalu l-fatt li fit-toroq, mhux biss f’Malta iżda madwar l-Ewropa, it-terrur ta’ nhar il-Ġimgħa li għadda qed iwassal għal perċezzjoni, anke jekk żbaljata, li hemm rabta bejn il-vjolenza u l-Iżlam.", "Hemm min jirraġuna li qatt ma rajna atti ta’ terrur ta’ dan it-tip minn persuni li jħaddnu, per eżempju, r-reliġjon Buddista jew Ħindu.", "Iżda Atif ma jaqbilx u jwieġeb lura billi jfakkar li “mhux vera li Musulmani biss iwettqu atti estremisti.", "Nfakkrek li sa mhux wisq żmien ilu ir-rivista Time ippublikaw storja, bil-qoxra tal-magażin ikun dwar it-terroriżmu li qed iwettqu persuni Buddisti.", "Anke fl-Indja għandek ċelloli ta’ estremisti Ħindu li qed jagħmlu gwerra kontra minoranzi u komunitajiet oħrajn paċifiċi fil-pajjiż.”", "Hu jfakkar ukoll kif ħarsa lejn il-passat turi wkoll kif kien hemm numru ta’ gwerer li nbdew minn persuni u Gvernijiet jew il-Knisja stess f’isem il-Kristjaneżmu.", "Iżda mingħajr ma jdum wisq jitkellem dwar dan, jisħaq mill-ewwel li attakki bħal dawk f’Pariġi “m’huma qatt aċċettabbli.”", "Atif ifakkar kif jeżistu organizzazzjonijiet li ddevjaw mill-vera tagħlim tal-Musulmani “tagħlim li jdur mal-paċi.", "Għalhekk m’hemm ebda rabta u ma jista’ qatt ikun hemm rabta bejn it-terroriżmu u l-Iżlam.”", "Ma tistax tkun Musulman veru u vjolenti", "Atif imur lil hinn minn hekk u jikkwota mill-Quran billi jfakkar li skont dan il-ktieb sagru għall-Musulmani hemm miktub li Alla huwa l-ħallieq tad-dinja u l-kreaturi u li għalhekk “Hu qatt ma jista’ jagħti dritt lil ħadd biex iweġġa’ lil ħaddieħor aħseb u ara, li joqtol.", "Aħna nemmnu li l-Profeta Mohammed kien mibgħut fid-dinja biex jibgħat messaġġ ta’ ħniena, allura l-messaġġ tiegħu ma jistax ikun ta’ mibgħeda.”", "Huwa jkompli jistaqsi li jekk l-attributi ta’ Alla huma l-paċi u s-sigurtà, “mela kif jista Musulman li jemmen f’dan Alla jkun vjolenti?", "Tant il-vjolenza tmur kontra dak li aħna nemmnu bħala reliġjon li nilqgħu lil xulxin bil-kliem ‘Asslamo Aleikum’, li tfisser is-sliem għalik.", "Il-Ġiħad ma jfissirx gwerra imma ġlieda għal kawża nobbli", "Il-President tal-komunità Ahmadiyya ma jdurx wisq mal-lewża u jagħmilha ċara li sfortunatament, diversi mexxejja Musulmani immiżinterpretaw il-kelma Ġiħad u dawwruha f’li tfisser gwerra ta’ xwabel.", "“Meta fil-fatt Ġiħad hija ġlieda għal kawża nobbli.", "Il-Ġiħad tfisser ġlieda kontra l-ħażen, kontra l-egoiżmu u wara li tkun iġġilidt miegħek innifsek biex issir uman aħjar, taħdem biex iservi aħjar lill-umanità.", "ILLUM tinterrompih u tfakkru li dak li għadu kif qal, jista’ jkun interpretat b’diversi modi.", "“Kieku minflokok għandna Musulman estremist kien jaqbel li Ġiħad tfisser li taħdem għal kawża nobbli, imma forsi għalih, kawża nobbli tkun li tmur tisplodi lilek nnifsek biex ikun martri.", "Allura l-interpretazzjoni tiegħek ta’ Ġiħad mhux waħda kompletament suġġettiva?”", "“Imma finalment”, iwieġeb Atif, “Ġiħad ifisser gwerra, imma gwerra difensiva biss.", "Kif inhu dritt li tiddefendi lilek nnifsek u lill-familja tiegħek.", "Apparti dan il-punt iżda, m’hemmx vers wieħed fil-Quran li jagħti xi liċenzja għall-vjolenza.", "Għax skont l-istess gwida għall-Musulmani “kull ideoloġija li xxerred u tixxerred bil-forza, vjolenza u aggressjoni għandha tkun riġettata.", "L-Iżlam huwa kategorikament kontra l-forza.”", "Il-President tal-Komunità Ahmadiyya jfakkar fi kliem il-Profeta Muhammed “xabla tirbaħ it-territorju imma mhux il-qlub, il-forza tgħawweġ l-irjus imma mhux l-moħħ.”", "L-attakki tal-Punent taw in-nar lil dawn l-ideoloġiji estremi", "Jekk Atif ma jdurx mal-lewża biex jikkritika lit-terroristi u l-estremisti, lanqas ma jkun wisq diplomatiku fil-konfront ta’ Gvernijiet tal-Punent.", "“L-intervent tal-Gvern Amerikan fl-Iraq, meta anke l-eks Prim Ministru Tony Blair kien stqarr li dan l-attakk kien ta’ xejn, ta aktar nar lil dawn l-ideoloġiji.”", "Huwa jkun ċar li mhux qed jgħid li dawn l-interventi kienu l-kawża aħħarija biex dawn l-ideoloġiji ssaħħu, “imma l-inġustizzji u l-inugwaljanzi li nħolqu, taw is-saħħa fuq bażi lokali lil gruppi bħall-Al Qaeda, Taliban, El Shabbab u l-IS biex ikabbru u jirfinaw l-operat tagħhom.”", "Huwa qal li “kien ikun aħjar kieku l-Iraqqini, minflok tajnihom arma tan-nar, tajniehom ktieb biex ikollhom l-edukazzjoni.”", "Madankollu jerġa’ jisħaq li anke dawn l-interventi mill-Punent xorta ma jiġġustifikaw bl-ebda mod, ir-rgħiba għall-poter u għall-ġid personali, li Atif jispjega li għandhom dawk li qed imexxu l-IS.", "Moderazzjoni dwar l-ilbies tal-Burqa", "ILLUM tiftaħ parenteżi żgħira fl-intervista dwar l-ilbies tal-Burqa u n-Niqab li għal dawn l-aħħar ġimgħat kien diskussa fil-midja.", "Atif isostni li anke hawn, filwaqt li dan l-ilbies huwa parti mit-tagħlim Musulman, iħeġġeġ għal moderazzjoni.", "Filwaqt li jispjega kif l-ilbies tal-Burqa u n-Niqab ivarja minn komunità Musulmana għall-oħra u minn pajjiż għall-ieħor, jikkritika l-estrem fejn numru ta’ nisa Musulmani saħansitra jgħattu jdejhom b’ingwanti.", "“L-Iżlam jitkellem dejjem fuq il-modestà u l-moderazzjoni mhux dwar l-estremiżmu.”", "Il-faqar dejjem serva biex popli Musulmani jibqgħu manipulati", "Hemm fundamentaliżu f’kull reliġjon, tfakkar ILLUM, imma xi kultant jinħass li fost il-Musulmani hemm aktar.", "Veru dan?", "U jekk iva għalfejn?", "Atif jammetti, iżda jirrimarka kif dan huwa kawża ta’ nuqqas ta’ għarfien u edukazzjoni, “fil-fatt f’ħafna pajjiżi Musulmani, l-ikbar spiża ma tmurx għas-saħħa u l-edukazzjoni.", "Fil-Pakistan, fil-fatt, l-akbar baġit huwa għad-difiża.”", "Huwa jgħid li “l-popli Musulmani jeħtieġ jiffukaw fuq l-edukazzjoni biex tinbidel in-narrattiva ta’ vjolenza u moħħ magħluq u tiftaħ in-narrativa ta’ paċi, sigurtà, armonija u sens ta’ fraternità.", "Il-mexxejja ta’ dawn il-pajjiżi, naturalment, jesplojtaw dan biex jimmanipulaw lill-popli.", "Anke ibni jistaqsini mistoqsijiet, bħalma jistaqsu ħafna persuni oħrajn, għax għandu edukazzjoni u jien inwieġbu lura u nispjegalu.", "Imma meta persuna ma jkollhiex edukazzjoni ma jkollhiex il- kuraġġ jew kariżma biex jistaqsu.", "Għalhekk il-gwerer.", "Għax hemm nies li jħarsu lejn il-fidi mgħomijin u hemm min jaqbillu li jħallihom fil-għama.", "Hekk ġara fl-Afghanistan, it-Taliban sabu poplu fqir u għamlu li riedu.", "Ħaduhom fiċ-ċentri tagħhom, tawhom l-ikel u fejn jgħixu u fl-istess ħin imlewlhom moħħhom bl-ideoloġiji estremi.", "Persuni li għandhom sens, ma jaslu qatt li jisplodu lilhom nfushom u joqtlu lin-nies, biex mingħalihom għamlu xi ħaġa ta’ ġid.”", "Il-bniedem huwa problema u mhux ir-reliġjonijiet", "Nibdew ngħalqu l-intervista billi nħarsu lejn ir-reliġjonijiet kollha u nibda bl-idea, li fil-fatt mhi xejn għajr kwotazzjoni barra mill-kuntest sħiħ tagħha, ta’ Karl Marx, dwar ir-reliġjon u l-opju.", "Bosta jużaw din il-kwotazzjoni b’konnotazzjonijiet negattivi biex jifhmu li r-reliġjon traqqad is-sensi.", "Fid-dawl ta’ storja twila ta’ attakki, gwerrer, tortura u mwiet, Atif ma jħossx li hemm element ta’ verità fil-metafora Marxista, kif interpretata popolarment?  Reliġjonijiet diversi kienu wżati minn mexxejja reliġjużi u politiċi biex jikkontrollaw il-masses, f’pajjiżi foqra.", "Jasal Atif jgħid li r-reliġjonijiet huma parti minn sistema sħiħa li qed tħalli nies fil-faqar u l-injoranza?", "Atif ma jaqbilx u jiċċara li mhux ir-reliġjon hija l-problema, imma “l-problema hija ta’ min ma jifhimx il-vera tagħlim ta’ reliġjon.", "Kieku persuna tifhem l-ispirtu ta’ reliġjon, kieku ma jsirux atti simili.”", "“Għalhekk jeħtieġ li d-dinja Musulmana jkollha mexxej,” isostni Atif, “biex dan ikun vuċi għalihom.", "Il-Profeta Mohammed stess kien qal li se jasal Messija li jkun simbolu ta’ unità.", "Aħna bħala Komunità Ahmadiyya, nemmnu  li dan il-Messija wasal u kien l-ewwel mexxej tagħna, fil-fatt bħala komunità, aħna nsegwu linja ta’ ħsieb waħda.”", "Nitlaq mill-uffiċċju ta’ Atif mhux biss b’interess akbar fl-Iżlam iżda bi ħsieb partikolari.", "Fil-fatt, meta tneħħi l-ħażen u l-umiljazzjoni li numru ta’ Musulmani infliġġew fuq dawk bl-istess fidi b’attakki barbari bħal dak ta’ Pariġi, id-differenza bejn l-ispirtu Kristjan u Musulman huwa simili.", "Kollox jorbot fuq il-paċi u l-imħabba.", "U hekk kif hawn min qed jipprova jikkorrompi l-fidi Musulmana biex jirbaħ hu, hekk ukoll kien hemm min matul is-snin ipprova jikkorrompi l-fidi Kristjana biex jissodisfa l-għatx għall-poter.", "Din hija ċ-ċavetta għall-vera inklużjoni u integrazzjoni, l-għarfien u r-rieda li jkollna aktar għarfien dwar dak li nafu ftit dwaru.", "Jekk nibdew nitgħallmu minflok nibżgħu minn dak li hu differenti, inkunu nistgħu nibdew ngħixu flimkien u ngħixu aħjar." ]

[ "Unions have timed a three-day general strike in Greece to coincide with two key parliamentary votes this week.", "Public transport workers in Athens walked off the job on Monday ahead of much wider nationwide action on Tuesday and Wednesday.", "Greek MPs are due to sign off on a new 13 and a half billion euro austerity package, while also agreeing new measures making it easier to hire and fire workers.", "Prime Minister Antonis Samaras and Socialist coalition partner Evangelos Venizelos have once again warned that Greece" ]

[ "Il-kardjologu u Professur, Albert Fenech, direttur tad-Dipartiment tal-Kardjoloġija fil-proġett bejn il-gvern u l-privat immexxi minn Vitals Health Group, tkellem kif dejjquh ħafna l-istejjer \"ivvintati dwar il-proġett\"", "Il-Professur qal li l-grupp huwa impenjat li jwettaq il-proġett imwiegħed.", "Dan wara laqgħa mal-ġurnalisti flimkien mal-ogħla uffiċjali tal-grupp u l-Ministru tas-Saħħa.", "Laqgħa li matulha reġa' esprima l-ottimiżmu tiegħu għal dan l-investiment." ]

[ "Is-Segretarju Parlamentari għad-Drittijiet ta’ Persuni b’ Diżabilità u Anzjanità Attiva Dr Justyne Caruana fetħet sensiela ta’ laqgħat pubbliċi ta’ konsultazzjoni dwar l-", "istandards", "għad-djar residenzjali għall-Anzjani fosthom f’Għawdex.", "L-ewwel laqgħa saret fir-Residenza Zammit Clapp fejn kien hemm preżenti numru ta’ residenti fosthom ukoll rappreżentanti tal-kumitati rapprezentatattivi tal-istess dar.", "Is-Segretarju Parlamentari qalet li minkejja li kien ilna snin nisimgħu fuq il-ħtiega ta’", "Standards", "Nazzjonali għad-djar tal-anzjani dan qatt ma sar.", "B’mod differenti, dan il-Gvern qalet li jemmen mhux biss għandna nżidu s-servizz għall-anzjani imma wkoll li jkollna servizzi għall-anzjani ta’ kwalità.", "L-", "istandards", "minimi nazzjonali għall-kura tal-anzjani fid-djar residenzjali huma bbażati fuq diversi prinċipji fosthom li l-persuna tkun fic-ċentru tal-kura, tiġi rrispettata d-dinjità, privatezza,", "benessere", "fiżiku u psikoloġiku, is-sodisfazzjon tal-aspirazzjonjiet u potenzjal tal-persuna, l-awtonomija/", "empowerment", ", l-ugwaljanza, id-dritt li tilmenta u dritt għal rimedju legali.", "Is-Segretarju Parlamentari rringrazzjat lil Dr Miriam Azzopardi mid-", "Directorate for Health Standards", ", lill-Fondazzjoni Xjuħija Malta u lil dawk kollha li fl-aħħar xhur taw il-kontribut tagħhom fil-proċess ta’ konsultazzjoni." ]

[ "Il-Prim Ministru u Mexxej Laburista f'konferenza tal-aħbarijiet qal li l-poplu għandu għażla quddiemu, l-għażla tad-direzzjoni li jrid li pajjiżna jieħu.", "Joseph Muscat spjega l-importanza li ċ-ċittadini ma jagħmlux pass fid-dlam u għalhekk il-Partit Laburista qed jagħti spjegazzjoni dettaljata ta' x'tip ta' miżuri għandu f'moħħu li jimplimenta.", "Fil-fatt, il-Prim Ministru ħabbar ħames prijoritajiet oħra li huma kollha costed .", "IL-ĦAMES PRIJORITAJIET SPJEGATI:", "SAĦĦA b'xejn, inċentivi għal min jinvesti f'saħħtu, żieda fis-sodod u l-mediċini", "EDUKAZZJONI: Jitneħħa l-ħlas tal-eżamijiet, edukaturi 'supply' isiru tal-post", "AMBJENT: Minn impjant ta' riċiklaġġ għal spazju miftuħ għall-familji", "NEGOZJU: Aktar aċċess għall-finanzi", "TRASPORT: Trasport b'xejn lill-istudenti kollha", "Il-Prim Ministru u Mexxej Laburista ta elenku ta' dawn il-ħames proposti li qed ipoġġi quddiem il-poplu biex ikun jista' jagħmel deċiżjoni abbażi tal-wegħdiet li jkun qed iwettaq Gvern Laburista.", "Huwa tenna li flimkien mal-ħames wegħdi ewlenin li ħabbar fl-ewwel ġimgħa tal-kampanja, dawn il-prijoritijiet huma xhieda li l-islogan tal-kampanja, 'L-aqwa żmien ta' pajjiżna' huwa msejjes fuq il-viżjoni li għandu Partit Laburista għall-ħames snin li ġejjin." ]